Srbiju volimo - Sjajni kajakaši osvojili novu medalju za Srbiju!\nSjajni kajakaši osvojili novu medalju za Srbiju!\nSrpski kajakaši Marko Tomičević i Milenko Zorić osvojili su srebrnu medalju na Olimpijskim igrama u disciplini K2 na trci 1.000 metara. Ovo je četvrta medalja za Srbiju na ovim olimpijskim igrama, a već sada se može reći da je ovo najbolji učinak na Igrama još od raspada SFR Jugoslavije.\nTomčević i Zorić su briljantno taktički izveslali trku, pustili su nemački dvojac Maks Rendšmit i Markus Gros da vode trku, a oni su se držali iza njih, na petom, šestom mestu, a onda su krenuli u pakleni finiš u poslednjih 250 metara. Nemci su ipak bili sjajni, ali su srpskom dvojcu zafalili bukvalno centimetri da dođu do zlata.\nU današnjim finalima od srpskih kajakaša još učestvuju Marko Novaković i Nebojša Grujić u K2 na 200 metara i Dalma Ružičić-Benedek u trci na 500 metara.\nNapisao: Vladimir Vesić\nSrpski teniser Novak Đoković plasirao se u četvrtfinale Mastersa u Šangaju pošto je savladao Amerikanca Džona Iznera sa 7:5, 6:3. Đoković je tako došao do 350. pobede na turnirima iz serije 1.000 u karijeri. Ujedno, najbolji teniser sveta je zabeležio sedmu uzastopnu pobedu na azijskoj turneji ove godine, pošto je ...


Bilčik: Pandemija i izbori uticali na angažovanje Srbije u sprovođenju reformi - European Western Balkans\nBEOGRAD – Potreban nam je napredak u ovoj dekadi i bar jedna zemlja sa Zapadnog Balkana spremna za ulazak u EU do 2024. rekao je u intervjuu za Dojče Vele izvestilac za Srbiju u Evropskom parlamentu Vladimir Bilčik.\nOn je istakao da je dobra vest to što Srbija ima novu Vladu i Parlament, kao ključne institucije koje će određivati napredak Srbije ka EU, dodajući da je dobro i to što je premijerka Brnabić najavila da će EU i reforme ostati prioritet zemlje.\n“Takva opredeljenost, praćena konkretnim potezima, trebalo bi da se odrazi na napredak u pristupnim pregovorima i otvaranjem novih poglavlja na šta vrlo jasno pozivam u svom izveštaju”, rekao je Bilčik.\nPrema njegovim rečima, politička situacija u Srbiji bi mogla i trebalo bi da se popravi, a Evropski parlament je spreman da nastavi posredovanje u cilju poboljšanja uslova za političko takmičenje pred predstojeće izbore najavljene za 2022.\nBilčik je dodao da će rezultati dijaloga Beograd i Prištine zajedno sa napretkom u reformama u oblasti vladavine prava odrediti brzinu napretka Srbije u pristupnim pregovorima.\nNa pitanje da li je Srbija uradila dovoljno u fundamentalnoj oblasti vladavine prava da bi mogla da računa na napredak u daljim pristupnim pregovorima, Bilčik je rekao da je Srbija u teškoj godini, u kontekstu pandemije i izbora, što je uticalo na angažovanje oko sprovođenja reformi.\n“Ako nema opipljivog napretka teško je govoriti o otvaranju novih poglavlja. O tome sam govorio ranije ove godine kada su me pitali zašto Srbija do sada u 2020. nije otvorila nova poglavlja. Imamo tešku godinu za nama u kontekstu pandemije i izbora održanih u Srbiji. To je svakako uticalo na angažovanje oko sprovođenja reformi u zemlji”, rekao Bilčik.\nOn je naglasio da će važan signal i podrška vlastima u Beogradu biti ukoliko Srbija otvori jedno ili više poglavlja.\n“Uvek moramo na umu da imamo široku sliku strateškog cilja, a to je evropska perspektiva. Znamo da je pristupanje dugačak proces, ali ako ne nastavimo da se krećemo bićemo u situaciji da EU i evropska budućnost postanu deo taktičke kratkoročne političke igre političara u regionu. Reforme u oblasti vladavine prava su teške, sa tim imamo problem i unutar EU, zato moramo biti izbalansirani u našim kritikama i konstruktivnom dijalogu kada su u pitanju rešenja za tako teške probleme na Zapadnom Balkanu”, rekao je izvestilac za Srbiju u Evropskom parlamentu.\nKada je u pitanju odnos nove metodologije prema Srbiji i Crnoj Gori, Bilčik je rekao da postoji mnogo pitanja, ali da očekuje da bi ona trebalo da dovede do napretka u otvaranju novih poglavlja i postepenom zatvaranju poglavlja sa Crnom Gorom.\n“U osnovi smatram da pregovore o pristupanju moramo da učinimo više političkim, više uključujući u proces zemlje članice. Potrebno je više dinamike u procesu – progresivne, ali po potrebi i regresivne, da dođe do objedinjavanja oblasti i poglavlja i bržeg napretka u onim oblastima gde je to moguće”, rekao je on.\nBilčik je zaključio da je pregovorima sa Zapadnim Balkanom potreban smisleni napredak kako bi bar jedna zemlja regiona bila spremna za ulazak u EU do 2024.\nEvropski parlamentSrbijaVladavina pravaVladimir Bilčik


Vučićevo izigravanje žrtve: Da sam ja rekao da treba priznati nezavisnost RS-a, završio bih u Hagu | Faktor.ba\nObjavljeno: 14.11.17 u 12:04\n- Taj intervju komplikuje mnogo toga u regionu - rekao je Vučić novinarima, a na relativizovanje težine Izetbegovićeve izjave uzvratio je opaskom da bi on, da je rekao da treba priznati nezavisnost Republike Srpske, završio u Hagu.\nPredsjednik Srbije smatra da se "mnogo toga promijenilo tim intervjuom" i najavljuje da će "srpski odgovor uslijediti za nekoliko dana".\n- Mnogo se toga promijenilo tim intervjuom, i ne samo da se on (Izetbegović) nada priznanju Kosova, a da se teritorijalni integritet BiH brani ratom, dok s druge strane, kako ispada, Srbija valjda treba da isporuči dijelove svoje teritorije uz kafu i rahatluk - rekao je Vučić te poručio da je riječ o miješanju u neka posla s kojima on (Izetbegović) nema nikakve veze niti na to ima prava.\nVučić smatra da je Izetbegovićev intervju kompleksan i da će imati dalekosežne političke i druge posljedice, da će Srbija sve ozbiljno sagledati, iz svih uglova, i probati da nađe najbolje rješenje, ali i da je jasno da "treba sami pametno da radimo, jer nećemo imati podršku međunarodne zajednice".\nIstakao je, odgovarajući na pitanja novinara, da ne bi u ovom trenutku da govori o tome kakav će biti srpski odgovor, da je potrebno da prođe nekoliko dana, ali je i primijetio da je kojim slučajem on dao takvu izjavu - već bi "nam cijeli svijet pao na glavu".\n- Šta bi bilo da sam izgovorio da RS treba da bude nezavisan, otjerali bi me u Hag u roku od 15 dana - rekao je Vučić.\nAli, kako je dodao, na račun Srbije može da "izgovori ko šta hoće, šta im padne na pamet, zato, poručio je, i bole priče iz svijeta o tome da sve strane treba da se smire", prenosi Blic.\n- Pitam se koje su to strane, nisam jučer ništa rekao, koje su to strane - zapitao je i dodao da kad je reč o komentaru Saše Jankovića na Twitteru povodom izjave Izetbegovića, a gdje on optužuje Vučića da opet izaziva problem da bi ih navodno rješavao, predsjednik Srbije rekao je da ne može da komentariše one koji uvijek idu protiv svoje države, "čak i kad nemaju nikakav razlog".\n- Vučić pravi krizu, valjda zato što sam jučer udisao zrak - rekao je i naveo da će srpski odgovor na Izetbegovića uslijediti narednih dana, te spomenuo da će sjednica Savjeta za nacionalnu sigurnost tim povodom biti održana u četvrtak.\nNa pitanje da li neko iz međunarodne zajednice stoji iza Izetbegovićevog stava, rekao je da to ne zna, ali da može da garantuje da "naša suza neće naići ni na tugu, ni na plač, ni na razumijevanje međunarodne zajednice".\nTagovi: Aleksandar Vučić Bakir Izetbegović Kosovo


Podsećaju da je Eskobar u Crnoj Gori boravio u novembru prošle godine, kada je razgovarao sa predsednikom države Milom Đukanovićem, premijerom Zdravkom Krivokapićem, predsednikom Skupštine Aleksom Bečićem.\nEskobar je u nedavnom intervjuu za Glas Amerike kazao da nije na Sjedinjenim Državama da rešavaju tenzije i probleme vladajuće koalicijie unutar jedne članice NATO-a.\nEskobar je rekao i da Demokratski front, koji ima najviše poslanika u Skupštini Crne Gore, SAD ne vide kao partnera, jer, kako je naveo, "izaziva podele podstiče etničke tenzije, stalno blokira reforme u parlamentu i time blokira put Crne Gore ka Evropi".\n- Takođe je u prošlosti bio veoma protiv NATO-a i nije bio od pomoći svojim izjavama o Kosovu. Tako da ne vjerujem da se to promenilo i ne smatramo ih odgovarajučhim partnerom", rekao je između ostalog Eskobar.\nGabrijel Eskobar Poseta Crna Gora


Ekvinor obnovio proizvodnju nafte: Do prekida došlo zbog struje - Biznis Telegraf.rs\n12/11/21 | 12:38\nProizvodnja je dostigla pun kapacitet oko ponoći po lokalnom vremenu, nekih 12 sati nakon prekida\nProizvodnja na Ekvinorovom naftnom polju Johan Sverdrup, najvećem u zapadnoj Evropi, u potpunosti je obnovljena nakon prekida u četvrtak zbog problema sa snabdevanjem elektičnom energijom, saopštio je danas portparol norveške kompanije.\nNa tom naftnom polju u Severnom moru, koje ima kapacitet proizvodnje od oko 535.000 barela nafte dnevno, juče je došlo do nestanka struje, što je izavalo prekid proizvodnje, prenosi Rojters.\nNapajanje strujom naftnih platformi na polju Sverdrup, koje se obavlja preko podmorskog kabla sa kopna, obnovljeno je noćas. Proizvodnja je dostigla pun kapacitet oko ponoći po lokalnom vremenu, nekih 12 sati nakon prekida, rekao je portparol.\nSverdrup, koji je počeo sa proizvodnjom 2019. godine, jedno je od sve većeg broja norveških naftnih polja koja se napajaju električnom energijom sa kopna, za razliku od mnogih starijih polja koja se u proizvodnji oslanjaju na vlastite generatore struje na prirodni gas i dizel gorivo.\nEkvinor ima 42,6 posto vlasničkog udela u naftnom polju Sverdrup, Lundin Enerdži drži 20 procenata akcija, norveška državna firma Petoro 17,36, Aker BP poseduje 11,57 procenata, a francusku Total Enerdžis ima 8,44 odsto.


"Situacija je gora nego što se predstavlja"! Austrijski i nemački mediji opleli po srpskoj vlasti - Naši u svetu\n“Situacija je gora nego što se predstavlja”! Austrijski i nemački mediji opleli po srpskoj vlasti\nObjavljeno 02/07/20 u 21:00\n“Kada je srpska premijerka u korona-žarištu u Novom Pazaru stala pred mikrofon, ljutiti građani nisu mogli da se umire. Izvikivali su imena svojih mrtvih koji su, kako smatraju, umrli od Kovida 19 zbog lošeg upravljanja i korupcije. I medicinski personal je okrenuo leđa (premijerki). Brojevi se ulepšavaju, situacija je gora nego što se predstavlja.”\nOvako počinje TV-izveštaj drugog programa nemačkog javnog servisa ZDF o situaciji u Srbiji, a prenosi Dojče vele. Tu je i izjava jednog čoveka iz Novog Pazara koji kaže da poznaje desetoro ljudi čiju su roditelji umrli, ponekad i po dvoje i troje iz jedne porodice.\n“Snimci pokazuju da je zdravstveni sistem očigledno preopterećen. Nedostaje materijal, ali i personal, jer i među njima ima zaraženih”, prenosi ZDF.\nU prilogu je emitovana i izjava lekara Mithata Edinovića koji kaže da je zbog političkih, a ne medicinskih razloga došlo do naglog popuštanja mera. ZDF na kraju navodi da je broj slučajeva počeo da raste neposredno uoči izbora 21. juna: “Popuštanje mera pomoglo je vladajućoj partiji predsednika Vučića da pobedi. Slavilo se uz trubače, nakon čega se troje članova vlade razbolelo.”\n“U nekim mestima u Srbiji vlada panika“\n“Upozorenje (austrijske vlade) da se ne putuje u Srbiju, Bosnu i Hercegovinu, Severnu Makedoniju, Albaniju i na Kosovo je opravdano, s obzirom na to da se broj novozaraženih u poslednjih desetak dana masovno povećavao”, piše u komentaru za bečki Standard novinarka Adelhaid Velfl.\n“Nikada do sada na Balkanu nije obolelo toliko ljudi, a krivulja nastavlja da raste. Da je balkanska dijaspora iz Austrije počela da putuje i da posećuje rodbinu, kao što to čini svakog leta, virus bi se sigurno proširio”.\n“U nekim mestima u Srbiji vlada panika”, piše austrijska novinarka i ocenjuje da je zato “potpuno neshvatljivo zašto je Evropska komisija stavila tu zemlju na zelenu listu – što je samo predlog koji, uzgred, ne samo Austrija, već i Nemačka, nisu sledile zbog osećaja odgovornosti”.\nU komentaru se podseća i na izveštaje u medijima prema kojima postoji nesklad između zvanično saopštenih brojeva zaraženih i umrlih u Srbiji u periodu između 19. marta i 1. juna, i ukazuje da “vlada Srbije do sada nije bila u stanju da objasni” taj nesklad.\n“Poverenja u vlasti više nema”, zaključuje novinarka Velfl, uz ocenu da je “sada vreme da se nezavisnim ekspertima i novinarima omogući pristup informacionom sistemu Covid za Srbiju kako bi proverili činjenice i kako bi se poverenje povratilo. Da bi zaštitili sopstvene građane – ali i iz solidarnosti s evropskim susedima – mere predostrožnosti u Srbiji trebalo bi pojačati”, poručuje se na kraju komentara objavljenom u bečkom “Standardu”.


Dve trećine tih troškova, to jest 648,5 miliona evra otpalo je na mere izgradnje infrastrukture, a 333,9 miliona evra na takozvane posledice odbrane, u koje spadaju štete izazvane od strane američkih vojnika kao i povratak američkih investicija u bivše baze.\nOvi podaci proizilaze iz odgovora Ministarstva finansija na upit poslanika Levice Brigite Frajhold. SAD, međutim, imaju daleko veće troškove za stacioniranje svoje vojske u Nemačkoj.\nMinistarstvo odbrane SAD procenjuje troškove za ovu godinu na oko 8,125 milijardi dolara, što je za 61 put više nego 132,4 miliona evra koliko je Nemačka izdvojila prošle godine u te svrhe. Međutim američka vojska ima ogromne prednosti od baza u Nemačkoj, jer preko njih snabdeva vojnike, na primer, u misijama u Iraku i Avganistanu.\nTrenutno je oko 35.000 američkih vojnika stacionirano u Nemačkoj.\nPočelo POVLAČENJE američke vojske iz Avganistana\nKomandant iračke milicije: Američke trupe tretiraćemo kao OKUPATORE


Odlaganje krivičnog gonjenja • Krivično Pravo • PRO BONO\nAutor: Smiljka Jevtović\nInstitut odlaganja krivičnog gonjenja predstavlja ovlašćenje javnog tužioca da po svojoj oceni, u okviru zakonom propisanih uslova, ne pokrene krivični postupak protiv osumnjičenog, ili ukoliko je postupak pokrenut, da odustane od daljeg krivičnog gonjenja okrivljenog, ukoliko ispuni jednu ili više zakonom propisanih mera čije ispunjenje mu je tužilac naložio.\nSvrha ovog instituta je kako rasterećenje sudova i smanjenje troškova krivičnih postupaka, tako i izbegavanje vođenja krivičnog postupka protiv lica prema kojima nije nužno izricanje krivičnih sankcija.\nBudući da predstavlja izuzetak od načela legaliteta, institut odlaganja krivičnog gonjenja je ograničen na postupke za krivična dela za koja je zakonom propisana novčana kazna ili kazna zatvora do 5 godina.\nZa krivična dela za koja je zakonom propisana novčana kazna, ili kazna zatvora do tri godine, propisana je i obaveza javnog tužioca da razmotri da li su ispunjeni uslovi za odlaganje krivičnog gonjenja, i to već po prijemu krivične prijave (i naravno inicijalne ocene osnovanosti podnete prijave).\nZa krivična dela za koja je propisana kazna zatvora do 5 godina, tužilac takođe može odložiti krivično gonjenje, ali samo uz saglasnost krivičnog vanraspravnog veća nadležnog suda.\nPrilikom ocene opravdanosti primene ovog instituta u odnosu na konkretnog osumnjičenog, javni tužilac će se po pravilu rukovoditi istim okolnostima kojima se rukovodi sud prilikom odmeravanja krivične sankcije, a koje su propisane čl. 54. Krivičnog zakonika. Pre svega, u obzir će biti uzeta ranija osuđivanost osumnjičenog, u nekim slučajevima i ranija prekršajna kažnjavanost, okolnosti pod kojima je delo izvršeno, lične i porodične prilike osumnjičenog, ali i priroda samog krivičnog dela. Takođe će tužilac uzeti u obzir i da li je ovaj institut već primenjen prema osumnjičenom.\nTužilac će takođe proceniti i koju od mera je najcelishodnije naložiti osumnjičenom, kao i rok za izvršenje naložene obaveze. Zakon kao najduži propisuje rok od 6 meseci, a dozvoljava tužiocu da osumnjičenom naloži jednu ili više obaveza.\nTužilac može osumnjičenom naložiti da nadoknadi pričinjenu štetu, odnosno otkloni štetnu posledicu nastalu izvršenjem krivičnog dela, da uplati određeni iznos u korist humanitarne organizacije, fonda ili javne ustanove, da obavi društvenokorisni ili humanitarni rad, ispuni dospele obaveze izdržavanja, da se podvrge odvikavanju od alkohola ili opojnih droga, da se podvrgne psihosocijalnoj terapiji, da izvrši obavezu ustanovljenu pravosnažnom odlukom suda, odnosno poštuje ograničenje utvrđeno parvosnažnom sudskom odlukom, položi vozački ispit, obavi dopdatnu vozačku obuku, odnosno završi drugi odgovarajući kurs.\nPrimena ovog instituta je moguća samo uz saglasnost osumnjičenog. Prema tome, osumnjičeni može odbiti predlog tužioca da se prema njemu krivično gonjenje odloži, a takođe može i propustiti da ispuni naložene mere čije je ispunjenje prvobitno prihvatio, i u tom slučaju će protiv njega biti pokrenut ili nastavljen krivični postupak. U svakom slučaju pristanak osumnjičenog na primenu ovog instituta nikako ne znači njegovo priznanje krivice za krivično delo koje mu je stavljeno na teret, niti će sud taj pristanak uzeti u obzir na bilo koji način tokom postupka ili prilikom donošenja presude, ukoliko primena instituta ne uspe, i postupak se nastavi.\nZakonik o krivičnom postupku predviđa i slučajeve kada je za primenu ovog instituta potrebna i saglasnost oštećenog – kada tužilac nalaže osumnjičenom da uplati određeni novčani iznos u korist humanitarne organizacije, fonda ili javne ustanove, ili da obavi određeni društvenokorisni ili humanitarni rad.\nOvo zakonsko rešenje je posledica toga što oštećeni primenom ovog instituta gubi pravo da preuzme krivično gonjenje, a ne dobija bilo kakvo obeštećenje. U situacijama kada se osumnjičenom nalaže da otkloni štetnu posledicu ili nadoknadi pričinjenu štetu, da ispuni dospele obaveze izdržavanja, ili izvrši obavezu ustanovljenu pravosnažnom odlukom suda, oštećeni biva obeštećen samim izvršenjem naložene mere, te njegova saglasnost nije potrebna. Kada se osumnjičenom nalaže da se podvrgne odvikavanju od alkohola ili droga, da se podvrgne psihosocijalnoj terapiji ili završi odgovarajući kurs, saglasnost oštećenog takođe nije potrebna, zbog same prirode ovih obaveza.\nOštećeni u svakom slučaju, bez obzira da li je saglasnost dao ili uskratio, ili njegova saglasnost nije ni bila potrebna, ne gubi pravo da svoj imovinskopravni zahtev ostvaruje u parničnom postupku. On to pravo ne gubi ni u slučaju da smatra da je šteta koju je pretrpeo veća od one koju je tužilac naložio osumnjičenom da nadoknadi.\nUkoliko oštećeni uskrati saglasnost, iako mu je šteta nadoknađena, a javni tužilac oceni da su razlozi tog uskraćivanja neopravdani, odobrenje za primenu ovog instituta prema osumnjičenom, na predlog tužioca, daje krivično vanraspravno veće suda.\nPrimena instituta je moguća tokom gotovo čitavog postupka – od podnošenja krivične prijave, pa sve do zaključenja glavnog pretresa (iako institut gubi dosta od svoje primarne svrhe – ekonomičnosti kada se primenjuje u kasnim fazama postupka).\nDo podnošenja optužnog predloga, ukoliko osumnjičeni izvrši naloženu obavezu, tužilac će odbaciti krivičnu prijavu i postupak protiv osumnjičenog nikada neće ni biti pokrenut.\nNakon podnošenja optužnog predloga – u fazi glavnog pretresa, za primenu instituta je potrebna i saglasnost postupajućeg sudije, odnosno saglasnost krivičnog vanraspravnog veća ako se radi o delima za koje je predviđena kazna zatvora do 5 godina. Kada osumnjičeni izvrši naloženu obavezu, tužilac će odustati od krivičnog gonjenja.\nRešenjem o odlaganju krivičnog gonjenja i kasnijim rešenjem o odbačaju krivične prijave, odnosno odustankom od krivičnog gonjenja, se nikada ne ulazi u meritum krivične stvari – ne utvrđuje se da li je okrivljeni izvršio krivično delo, i da li je za isto kriv. Okrivljeni prema kome je institut uspešno primenjen ima isti položaj kao i svaki drugi okrivljeni protiv koga je krivična prijava odbačena ili je tužilac odustao od gonjenja iz bilo kog drugog zakonom predviđenog razloga. Okrivljeni koji nije izvršio naloženu obavezu, pa se prema njemu postupak pokreće, ili nastavlja, u daljem toku postupka ima položaj kao da primena instituta nije ni pokušana. Rešenje o odlaganju krivičnog gonjenja se ne može koristiti ni u parničnom postupku ili bilo kom drugom postupku, u kome bi se kao prethodno pitanje pojavilo postojanje krivičnog dela ili krivica učinioca.


Drugi vikend zatvorene vlade, Tramp i demokrate krive jedni druge\nPredsednik Tramp i demokrate se međusobno okrivljuju za delimično zatvaranje vlade ali nisu obavili mnogo ozbiljnijih razgovora ovih dana, dok počinje drugi vikend prekida u sistemu isplate plata federalnim i javnim radnicima.\nTramp je otišao i korak dalje, i zapretio da će zatvoriti granicu sa Meksikom kako bi izvršio pritisak na Kongres da ispuni njegov zahtev i izdvoji novac za izgradnju zida na granici. Demokrate su obećale da će usvojiti zakon o nastavku finansiranja vlade čim, u četvrtak, preuzmu kontrolu nad Predstavničkim domom ali time se neće ništa postići bez saradnje Trampa i Senata koji kontrolišu republikanci.\nPosledice delimičnog zatvaranje vlade sada se više osećaju. Agencija za zaštitu životne sredine (EPA), koja je imala sredstva da radi nedelju duže od nekih drugih agencija, u ponoć je morala da primeni sopstveni plan zatvaranja. Portparolka agencije Moli Blok kaže da su mnogi od 14.000 radnika na prinudnom odmoru dok će timovi za reagovanje u slučaju prirodnih nepogoda morati da rade bez plate, kao i radnici neophodni za sprečavanje neposrednih pretnji po javno zdravlje.\nNovac ponestaje i instituciji Smitsonijan, koja je saopštila da će njeni muzeji i galerije, popularni kod turista i samih građana prestonice, sredinom nedelje biti zatvoreni ukoliko se delimično zatvaranje vlade nastavi.\nNe čini se da je predsednik Tramp išta bliži dobijanju novca za svoj zid na granici, za koji je tokom predsedničke kampanje obećao da će primorati Meksiko da ga plati. On to nije uspeo a demokratski lideri sada odlučno tvrde da neće odobriti novac za projekat koji vide kao neefikasan i rasipinički. Ni demokrate ne pokazuju znake popuštanja.\nTrampov novoimenovani šef osoblja Mik Malvejni izjavio je da demokrate više ne pregovaraju sa administracijom o ranijoj ponudi Bele kuće da prihvati manje od 5 milijardi dolara koje Tramp traži za zid. Demokrate su saopštile da je Bela kuća ponudila da prihvati 2,5 milijardi dolara za graničnu bezbednost ali je lider demokrata u Senatu Čak Šumer preneo potpredsedniku Majku Pensu da to nije prihvatljivo. Takođe nije garantovano da bi sam Tramp pristao na tu sumu.\nMalvejni je, gostujući u programu televizije Foks Njuz pokušao da krivicu prebaci na Nensi Pelosi, liderku demokrata u Predstavničkom domu. Rekao je da je Šumer zainteresovan za kompromis ali da Pelosi rizikuje da ne bude izabrana za predsednicu Predstavničkog doma ako prihvati zahteve Bele kuće. Pelosi je, zapravo, potpuno osigurala glasove potrebne da bude izabrana za predsednicu Predstavničkog doma i nema naznaka da postoji bilo kakav sukob između nje i Šumera.\nU međuvremenu, predsednik Meksika Andres Nauel Lopes Obrador oprezno je reagovao na Trampovu pretnju da će zatvoriti granicu, nazivajući to "unutrašnjim pitanjem američke vlade."


Kragujevac obeležio Dan vojnih veterana | InfoKG - Mesto gde se informišem\nSreda, 05 Decembar 2018 13:00Autor: InfoKGFoto: kragujevac.rs\nKragujevac je prigodnom svečanošću u Skupštini grada obeležio Dan vojnih veterana, u organizaciji Centar Ministarstva odbrane za lokalnu samoupravu. Potpukovnik Jovica Stanković tom prilikom je rekao da je to dan kada se sećamo naših predaka, kolega, prijatelјa i rođaka koji su dali svoje živote za našu zemlјu.\nSvečanosti su prisustvovali penzionisani pripadnici teritorijalnih organa Ministarstva odbrane sa teritorije Šumadijskog upravnog okruga, predstavnici lokalne samouprave, brojnih udruženja i organizacija.\nDan vojnih veterana 4. decembar, prvi put je obeležen 2015. godine. Tog dana 1912. godine potpisano je primirje u Prvom balkanskom ratu između saveznika: Kralјevine Srbije, Kralјevine Crne Gore i Kralјevine Bugarske sa jedne strane i Otomanske carevine kao poražene sa druge strane. Na taj način, oko 400.000 boraca Vojske Kralјevine Srbije dobilo je zvanje stari ratnik odnosno veteran.


Britanski naučnici izvojevali pobedu nad kreacionistima\nDatum kreiranja: ponedeljak, 23 januar 2012 19:36\nVodeći naučnici i prirodnjaci, uključujući prof. Ričarda Dokinsa i ser Dejvida Atenboroua, izvojevali su pobedu nad kreacionistima.\nNaime, britanska vlada je ratifikovala zakon kojim se anti-evolucijskim grupama zabranjuje da predaju kreacionizam na časovima biologije.\nMinistarstvo za obrazovanje je izvršilo reviziju modela finansiranja, dozvolivši ministru obrazovanja da povuče novac iz škola koje ne ispunjavaju kriterijume u vezi sa onim što predaju.\nPrema novom zakonu, finansiranje će biti povučeno školama koje predaju „stanovišta i teorije” koje su „u suprotnosti sa utvrđenim naučnim i/ili istorijskim dokazima i objašnjenjima”.\nUdruženje britanskih humanista (BHA), okupljeno da bi se borilo protiv kreacionizma koji negira Darvinovu teoriju evolucije i tvrdi da je Zemlju i život na njoj stvorio Bog, opisalo je ovaj potez kao „veoma značajan” i predvidelo da će on imati odjeka i na druge verske grupe koje upravljaju pojedinim školama.\nDokins, jedan od vodećih naučnika u kampanji BHA, pozdravio je potvrdu da kreacionisti neće dobijati novac za vođenje društvenih škola ukoliko svoje stavove budu nametali kao naučne. „Podržavam sve poteze koji će doprineti da se kreacionizam ne predaja kao činjenica u školama”, rekao je profesor. „Odluka vlade po ovom pitanju je više nego dobrodošla, ali ona mora sada da bude i propisno sprovedena”.\nDruštvene škole u Britaniji vode lokalne organizacije ili pojedinci i njih finansira država iako su van zvaničnog školskog sistema i ne moraju da slede nacionalni nastavni program. Razna udruženja naučnika su izrazila zabrinutost da bi njihovo širenje moglo da dovede do porasta predavanja na kojima bi se kreacionizam predstavljao kao naučna teorija a ne mit ili metafora.\nIza kampanje BHA stalo je 30 vodećih naučnika i pedagoga Velike Britanije koji su zatražili od države da uvede zvanični pravilnik za predavanje kreacionizma.\n„Jasno je da neke verske škole ignorišu pravila i nastavljaju da predaju mit o kreacionizmu kao da je on nauka”, kazao je Dokins. „Evolucija je činjenica, podržana dokazima iz niza naučnih disiplina i nanećemo veliku štetu mladim ljudima ako ih ne budemo propisno podučavali”.


Podzemne garaže sa sportskim terenima i zelenilom - povlašćene mesečne i godišnje karte?\nGrad Novi Sad planira da se na Novom naselju izgradi\npet ukopanih garaža.\nOne će u nadzemnom delu imati sportske terene, zelenilo i rasvetu.\nGradonačelnik Novog Sada, Miloš Vučević kaže da će žitelji ovog dela grada imati mogućnost da kupe povlašćene mesečne ili godišnje karte za parkiranje.\nVišesatni razgovori građana i predstavnika Grada u vezi sa namernom vlasti da privatnom koncesionaru na 43 godine izda lokacije u stambenim blokovima u Ulici Bate Brkića kako bi sagradio ukopane garaže, nisu dali rezultata, saznaje 021.rs.\nUsvojeno: Garaže na 12 lokacija širom grada - naredne 43 godine će upravljati privatnici\nRešenje za parking u Novom Sadu: Uskoro garaže širom grada - na koncesiju od 43 godine\nNa Novom naselju gradnja 5 podzemnih garaža\ngaraža Novi Sad novo naselje parking


Petković: Kurti vodi monolog u svojoj paralelnoj realnosti - 05.12.2021, Sputnik Srbija\nPetković: Kurti vodi monolog u svojoj paralelnoj realnosti\nTo što je Aljbin Kurti prinuđen da čeka pred vratima Vašingtona, ne znači da će brže dobiti vizu za SAD ako napadne zvanični Beograd i predsednika Aleksandra... 05.12.2021, Sputnik Srbija\n„Naš ugled u međunarodnoj areni izgrađen je kredibilnom i odgovornom politikom predsednika Vučića i ničim ne može biti poljuljan, a ponajmanje Kurtijevim naručenim intervjuima i političkim pamfletima“, naveo je Petković u saopštenju.Kako je istakao, samo je u paralelnoj realnosti, u kojoj živi Aljbin Kurti, moguće optužiti Beograd da u region izvozi nestabilnost, jer je upravo on taj koji svojim jednostranim, nasilnim akcijama i zapaljivim izjavama narušava teško stečeni mir na prostoru Kosova i Metohije, ali i šire.Petković je naglasio da nema sumnje da u monologu, koji bi da vodi Kurti, nema mesta formiranju Zajednice srpskih opština, niti razgovora o normalizaciji odnosa i pitanjima od interesa za narod Kosova i Metohije, ali ima koja bi da šalje u srpske sredine.„To svakako nije ni put, ni način da se dodvori stranim sponzorima, jer ako dobro sluša – sve je više glasova koji Kurtiju poručuju da je potrošio sve kredite i da je vreme da počne da sprovodi potpisane sporazume“, zaključio je Petković povodom tvrdnji koje je Kurti izneo u intervjuu podgoričkoj Pobjedi.Premijer privremenih institucija u Prištini Aljbin Kurti optužio je Srbiju, u intervjuu, da suštinski ne priznaje državnost zemalja koje nisu članice EU - Bosnu i Hercegovinu, Crnu Goru, Kosovo, čak i Severnu Makedoniju i da se svim svojim kapacitetima angažuje kako bi uništila njihovu državnost, a kada je reč o Kosovu da želi njegovu "bosnizaciju".Kurti kaže i da imaju posla sa "državom koja ne priznaje Kosovo, koja je autokratska i naklonjena Moskvi".Priznaje i da je Srbija njihov najveći problem, jer kako kaže, ne može "ni da zamisli ni da prihvati Kosovo kao ravnopravnu državu-suseda".Kurti tvrdi i da Srbija "izvozi" tenzije u region i destabilizuje ga , zbog svoja dva, kako kaže, "unutrašnja defekta", navodeći da su to nedostatak demokratije i neuspeh u suočavanju sa prošlošću.\n14:21 05.12.2021 (Osveženo: 14:34 05.12.2021)\nTo što je Aljbin Kurti prinuđen da čeka pred vratima Vašingtona, ne znači da će brže dobiti vizu za SAD ako napadne zvanični Beograd i predsednika Aleksandra Vučića, zbog saradnje sa Rusijom, izjavio je danas direktor Kancelarije za Kosovo i Metohiju Petar Petković.\n„Naš ugled u međunarodnoj areni izgrađen je kredibilnom i odgovornom politikom predsednika Vučića i ničim ne može biti poljuljan, a ponajmanje Kurtijevim naručenim intervjuima i političkim pamfletima“, naveo je Petković u saopštenju.\nKako je istakao, samo je u paralelnoj realnosti, u kojoj živi Aljbin Kurti, moguće optužiti Beograd da u region izvozi nestabilnost, jer je upravo on taj koji svojim jednostranim, nasilnim akcijama i zapaljivim izjavama narušava teško stečeni mir na prostoru Kosova i Metohije, ali i šire.\n„Za razliku od Prištine, koja u region izvozi politiku terorizma, nestabilnosti i zveckanja oružjem, Beograd je regionu donirao na hiljade vakcina i testova protiv virusa kovid 19, više puta prema svojim susedima iskazavši solidarnost u slučaju vanrednih situacija, uz aktivno učešće u inicijativi ‘Otvoreni Balkan‘ kojoj je cilj zajedničko povezivanje“, naveo je direktor Kancelarije za Kosovo i Metohiju, preneo je Tanjug.\nPetković je naglasio da nema sumnje da u monologu, koji bi da vodi Kurti, nema mesta formiranju Zajednice srpskih opština, niti razgovora o normalizaciji odnosa i pitanjima od interesa za narod Kosova i Metohije, ali ima koja bi da šalje u srpske sredine.\n„To svakako nije ni put, ni način da se dodvori stranim sponzorima, jer ako dobro sluša – sve je više glasova koji Kurtiju poručuju da je potrošio sve kredite i da je vreme da počne da sprovodi potpisane sporazume“, zaključio je Petković povodom tvrdnji koje je Kurti izneo u intervjuu podgoričkoj Pobjedi.\nPremijer privremenih institucija u Prištini Aljbin Kurti optužio je Srbiju, u intervjuu, da suštinski ne priznaje državnost zemalja koje nisu članice EU - Bosnu i Hercegovinu, Crnu Goru, Kosovo, čak i Severnu Makedoniju i da se svim svojim kapacitetima angažuje kako bi uništila njihovu državnost, a kada je reč o Kosovu da želi njegovu "bosnizaciju".\nPriznaje i da je Srbija njihov najveći problem, jer kako kaže, ne može "ni da zamisli ni da prihvati Kosovo kao ravnopravnu državu-suseda".\nKurti tvrdi i da Srbija "izvozi" tenzije u region i destabilizuje ga , zbog svoja dva, kako kaže, "unutrašnja defekta", navodeći da su to nedostatak demokratije i neuspeh u suočavanju sa prošlošću.


Radojičić: U poslednjih 7 godina, 28 mlliona dinara za porodice! – online-news.rs\nMuškarac se venčao četiri, a razveo tri puta za 37 dana kako bi dobio plaćeno odsustvo\n“Stavljena taka” na jednomesenu politiku krizu: Imenovan novi premijer Slovake\n“Izgleda da je problem što je Srbija pomogla”\nHome > Vesti > Radojičić: U poslednjih 7 godina, 28 mlliona dinara za porodice!\nRadojičić: U poslednjih 7 godina, 28 mlliona dinara za porodice!\nOn je za TV Prva rekao da danas u Beogradu postoji 500 personalnih asistenata, od kojih je 280 direktno usmereno ka deci koja imaju autizam, saopštila je Gradska uprava.\nRadojičić kaže da su u gradskom budžetu izdvojena sredstva u visini od 330 miliona dinara, što će, dodaje, omogućiti povećanje broja ličnih pratilaca.\nPodsetio je da prestonioca ima i 15 dnevnih boravaka za decu sa poremećajem u razvoju, od kojih je jedan otvoren prošle godine u Lazarevcu, dok na Vračaru i Paliluli postoje dva centra koja su specijalizovana za boravak osoba sa autizmom.\n– Mislim da je posebno važna inicijativa koja dolazi od Republike za osnivanje Centra za rani razvoj i inkluziju, kako bi se korisnicima pružila adekvatna pomoć i kako bi se pripremili za aktivno učešće u društvu. Ukoliko se problemi ustanove u pravom trenutku, postoje velike mogućnosti da se dodatnim radom lekara, porodice, socijalnih institucija i tokom inkluzivnog obrazovanja razviju kapaciteti te dece – poručio je gradonačelnik.\nNaglasio je da svi moramo raditi na podizanju svesti o autizmu, kao i prihvatiti različitosti.\n– To je dužnost svih nas, imamo pozitivnih primera i trebalo bi da se ugledamo na njih – ukazuje Radojičić povodom obeležavanja Svetskog dana autizma.\nI čačanski pekari pokazali da imaju VELIKO SRCE\n10 априла, 2021 18\nVečernji: Vučić je opalio zvučni šamar liderima svih zemalja regije, a pogotovo hrvatskom premijeru\n4 априла, 2021 13\n21 априла, 2021 12\n“UMESTO DA MU SPREMI VEČERU BUDE\n21 априла, 2021 9\n21 априла, 2021 11


Mašović priznao: Nepoznat uzrok smrti 4.415 Bošnjaka? – mojKontakt portal – Radio Televizija Kontakt\nMašović je u strogo povjerljivom dokumentu 30. jula 2007. priznao bivšem tužiocu Haškog tribunala Karli del Ponte da federalne vlasti nisu uspjele da utvrde ne samo način na koji su stradala i brojna neidentifikovana lica sa šireg područja Srebrenice, tretirana kao “žrtve genocida”, već ni njihove osnovne podatke kao što su pol i godine.\nU tom dokumentu, koji je u posjedu “Presa Republike Srpske”, Mašović je Del Ponteovu zamolio da dostavljene podatke ne objavljuje “ni za živu glavu”.\nAdvokat Goran Petronijević, šef tima odbrane bivšeg predsjednika Republike Srpske Radovana Karadžića, rekao je da su prije nekoliko godina otkrivena imena nekoliko stotina Bošnjaka iz Srebrenice koji su danas živi i zdravi, ali se na spomeniku u Potočarima i dalje vode kao “žrtve genocida iz jula 1995. godine”.\nAdvokat generala Ratka Mladića Miloš Šaljić rekao je da su napori Mladićeve odbrane usmjereni upravo na raskrinkavanje lažnih i naduvanih podataka o broju ubijenih u Srebrenici u ljeto 1995. godine.\n“Nevjerovatno je da je u Memorijalnom centru u Potočarima sahranjeno više od četiri hiljade ljudi za koje se ne zna na koji način, kada i gdje su stradali”, rekao je Šaljić.\nPrema njegovim riječima, to samo potkrepljuje tvrdnje generalove odbrane da je u Potočarima sahranjen veliki broj pripadnika tzv. Armije BiH koji su poginuli prilikom pokušaja proboja iz Srebrenice, te oni koji su stradali u borbama prije jula 1995. godine, kao i Bošnjaci poginuli na nekim drugim lokacijama u BiH.\nNATO održava vježbu u Poljskoj


Pošti Srbije dodeljen Zlatni sertifikat za upravljanje kvalitetom\nBeta 5. februara 2021. 13:50\nMedjunarodni biro Svetskog poštanskog saveza (SPS) dodelio je Pošti Srbije Zlatni A sertifikat za upravljanje kvalitetom u medjunarodnom poštanskom saobraćaju, saopšteno je danas.\nTaj sertifikat najvišeg je ranga i važi od 17. decembra 2020. do 16. decembra 2023. godine, uz godišnje potvrdjivanje održanja standarda.\nGarant je ispunjavanja najviših medjunarodnih standarda i propisa u medjunarodnom poštanskom saobraćaju – da se prijem, prerada, prenos i uručenje poštanskih pošiljaka obavlja u potpunosti u skladu sa definisanim aktima i po najvišim standardima SPS.\n„Dobijeno priznanje veoma je važno za Poštu Srbije i njene zaposlene, koji kontinuirano vredno rade na pružanju kvalitetnih usluga, kako u domaćem, tako i u medjunarodnom poštanskom saobraćaju. Provera i potvrda kvaliteta pružanja usluga i dobre prakse u medjunarodnom saobraćaju, dobra je osnova za sva buduća unapredjenja, kako bismo i ostali u društvu najboljih na globalnom nivou“, rekla je vršilac dužnosti direktora Pošte Srbije Mira Petrović.\nPostupak sertifikacije trajao je duže od godinu dana, a posebno je pozitivno istaknuto učešće Pošte u medjunarodnim projektima upravljanja kvalitetom, korišćenje medjunarodnih standarda ISO 9001, S42, S10, organizacija dostave na kućnu adresu širom zemlje, sistem komunikacije sa korisnicima i dobra saradnja sa Upravom carina, saopštila je Pošta.\nKineski Hajsens prezuima japanski Sanden za 167 mln evra


Pokrajinska vlada je na današnjoj sednici, kojom je predsedavao Igor Mirović, osnovala Pronatalitetni budzetski fond Vojvodine.\nSredstva ovog fonda koristiće se za sprovođenje Programa demografskog razvoja Vojvodine, ali i za kreiranje novih pronatalitetnih mera i mehanizama za zaustavljanje negativnih trendova u prirodnom priraštaju stanovništva, što je pitanje od posebnog značaja, javnog i nacionalnog interesa u Republici Srbiji i AP Vojvodini.\nDanas su na sednici donete i odluke o broju budzetskih studenata koji se upisuju na prvu godinu u školskoj 2018/2019. godini.\nNa fakultetima u sastavu Univerziteta u Novom Sadu predviđeno je da u školskoj 2018/2019. godini prvu godinu osnovnih strukovnih, akademskih i integrisanih studija upiše 5.589 studenata čije će se obrazovanje finansirati iz budzeta i 3.759 studenata koji će plaćati školarinu, što je ukupno 9.348 studenata.\nNa fakultetima u sastavu Univerziteta u Novom Sadu predviđeno je da u školskoj 2018/2019. godini prvu godinu master akademskih studija i doktorskih akademskih studija upiše 2.830 studenata čije će se obrazovanje finansirati iz budzeta i 3.441 student koji će plaćati školarinu, što je ukupno 6.271 student.\nNa visokim školama strukovnih studija čiji je osnivač AP Vojvodina, predviđeno je da u školskoj 2018/2019. godini prvu godinu studija upiše ukupno 2.616 studenata – 1.114 studenata čije će se obrazovanje finansirati iz pokrajinskog budzeta i 1.502 studenta koji će plaćati školarinu.\nPokrajinska vlada utvrdila je Predlog pokrajinske skupštinske odluke o Završnom računu budzeta AP Vojvodine za 2017. godinu sa Izveštajem o njegovom izvršenju.\nUkupno projektovan obim budzeta za 2017. godinu 31. decembra 2017. godine iznosio je 68,239 milijardi dinara. Prihodi, primanja i preneta neutrošena sredstva iz ranijih godina iznose u 2017. godini 66,439 milijardi dinara, ili 97,36% od planiranih 68,239 milijardi dinara. Rashodi i izdaci budzeta su izvršeni u iznosu od 60,568 milijardi dinara ili 88,76% od planiranih 68,239 milijardi dinara, odnosno 91,16% od ostvarenih 66,439 milijardi dinara.\nSa današnje sednice, Pokrajinska vlada uputila je Skupštini APV predlog pokrajinske skupštinske odluke o izradi još jednog prostornog plana područja posebne namene. Radi se o prostornom planu Vršačkih planina kojim će biti uređeno područje od blizu 550 kvadratnih kilometara.


Predsednici Rusije Vladimir Putin i Srbije Aleksandar Vučić na paradi povodom Dana pobede u Moskvi\nPred državnim vrhom, ratnim veteranima i građanima, u Moskvi je u sredu održana vojna parada povodom 73. godišnjice pobede u Velikom otadžbinskom ratu, kako u Rusiji zovu Drugi svetski rat. Uz predsednika Rusije Vladimira Putina, paradi su prisustvovali predsednik Srbije Aleksandar Vučić, kao i premijer Izraela Benjamin Netanjahu.\nRuski predsednik čestitao je Dan pobede ruskim građanima i vojnicima, i tom prilikom je poručio da Rusija neće dozvoliti prekrajanje istorije.\nA u izjavi medijima u Moskvi, predsednik Srbije Aleksandar Vučić je rekao da je zamolio Vladimira Putina da Rusija pomogne Srbiji u Ujedinjenim nacijama i drugim organima u rešenju kosovsko-metohijskog problema.\nVučić je rekao da se stavovi Srbije i Rusije u velikoj meri poklapaju po pitanju Kosova i Metohije i da će Rusija jasno i nedvosmisleno izneti svoje stavove.\n"Bez bilo kakve ruske saglasnosti u UN je nemoguće da se dobije bilo kakvo rešenje. U tom smislu Rusija će veoma aktivno pratiti i sadržaje naših razgovora i sve što se bude zbivalo i uvek će pravovremeno reagovati", objasnio je Vučić.\nOn je istakao da Rusija neće direktno učestvovati u pregovorima Beograda i Prištine, jer se oni vode pod okriljem Evropske unije.\n"Znamo da je kompromis ono što želimo, ali sam ja izrazio ličnu skepsu da Albanci na suštinski kompromis nisu spremni, a da su još manje spremni oni koji su pružali podršku u protivpravnoj nezavisnosti Kosova", predočio je Vučić.\nVučić je, ipak, izrazio nadu da će se "stvari završiti".\nPosetu Moskvi predsednik Srbije je okončao učešćem u šetnji "Besmrtnog puka", na koju ga je pozvao predsednik Rusije Vladimir Putin, i tom prilikom Vučić je nosio fotografiju svoga dede Anđelka Vučića.\nVučić: Neće mi oprostiti bolju budućnost i mir\nErdogan: Želimo razmenu sa Srbijom od 5 milijardi dolara


SAD da se ne mešaju u unutrašnje poslove Kine - Kineski Radio Internacional\nSAD da se ne mešaju u unutrašnje poslove Kine\n2019-07-20 11:30:09 | CRI\nKina je u petak tražila od Sjedinjenih Država da poštuju činjenice, odbace predrasude i prestanu da intervenišu u unutrašnje poslove Kine, izgovarajući se religijskim pitanjima.\nPortparol Ministarstva spoljnih poslova Geng Šuang je izjavio da su američki potpredsednik Majk Pens i državni sekretar Majk Pompeo oklevetali religijsku politiku i slobodu veroispovesti u Kini na konferenciji o religijskoj slobodi.\nPrimedbe Pensa i Pompea o Kini su zbunile javnost i dale lažni prikaz istinitih činjenica, rekao je Geng na redovnoj konferenciji za novinare, dodavši da je Kina uputila ozbiljan demarš američkoj strani.\nOn je istakao da sve nacionalnosti uživaju potpunu religijsku slobodu u skladu sa zakonom i da kineska vlada štiti religijsku slobodu i relevantna prava svih stanovnika.\nMeđutim, kineska vlada ne dozvoljava nikome da se bavi ilegalnim i kriminalnim aktivnostima koristeći religijska pitanja i odlučno se protivi da se bilo koja zemlja ili bilo koja sila meša u unutrašnje poslove pod izgovorom religijske slobode, rekao je Geng.\nOn je rekao da je izgradnja centara za stručno obrazovanje i obuku u Sinđijang-ujgurskoj autonomnoj pokrajini bila efikasan način da se maksimalno osiguraju osnovna prava ljudi tamo, uključujući prava na egzistenciju i razvoj.\nOn je pozvao američku stranu da ne daju lažne izjave koje su neosnovane, iskrivljuju činjenice i suprotne su zdravom razumu.


Čarter let Beograd Barselona\nDa li je moguće preko vaše agencije kupiti povratne karte za čarter let Beograd Barselona?\nČarter let Beograd Barselona ne postoji na portalu Aerogaga. O čater letovima možete se informisati ovde.\nKada budete znali datume putovanja, izvršite pretragu letova na našem portalu i prikazaće vam se cene avio karata za željene datume putovanja. Za polazak ukucajte BEG (za Beograd), za Sletanje u unesite BCN (za Barselonu).\nDa pogledate uputstvo za kupovinu avio karata na sajtu kliknite ovde\nGarantujemo vam najpovoljnije cene avio karata do Barselone.


09.03.2016. 13:42 > 13:51\nPremijer Aleksandar Vučić izjavio je danas da Srbija neće biti biti "parking", ili "sabirni centar" za izbeglice, i da će se "prema minimalnom broju izbeglica" koje su ostale u Srbiji posle zatvaranja balkanske rute ponašati humano i u skladu sa zakonom.\n- Mi ćemo se prema minimalnom broju izbeglica na našoj teritoriji ponašati u skladu sa međunarodnom javnim i humanitarnim pravom, naravno pokazujući svoje ljudsko i humano lice - rekao je Vučić.\nBalkanska izbeglička ruta od ponoći je praktično zatvorena nakon što su Slovenija i Hrvatska počele da primenjuje novi režim ulaska u Šengensku zonu i prestale da dozvoljava ulazak migrantima bez validnih pasoša i viza.\nBalkanska migrantska ruta ZATVORENA\nI Hrvatska primenjuje novi režim za migrante, prolaz samo sa validnim pasošem\n- Srbija neće biti parking ili sabirni centar za izbeglice - rekao je Vučić.\nSAMIT LIDERA U BRISELU AP: Zatvara se balkanska migrantska ruta\nUpitan kako komentariše ocenu urednice Politike Ljiljane Smajlović da je nemačka kancelarka Angela Merkel pomogla Srbiji "zatvaranjem rute", Vučić je rekao je da nije stručnjak za "belosvetska pitanja" kao što su neretko kod nas pojedinci, već da je opterećen dnevnim važnim problemima u zemlji, poput opasnosti od novih poplava.\n- Niti nam je ko pomagao, niti nam je ko odmagao, sami smo sebi pomagali, a nijedna nas nedaća nije mimoišla, od činjenice da su svi koji su izbegli sa Bliskog istoka preli preko Srbije, do toga da nas nisu mimoošle ni elementarne nepogode".


By\tePodunavlje Decembar 16, 2019\t0\nZa novog predsednika smederevskog parlamenta izabran je Bojan Teofilović iz Srpske napredne stranke, diplomirani politikolog Univerziteta u Beogradu, nekadašnji zamenik gradonačelnika, sa bogatim iskustvom u radu lokalne samouprave.\nTeofilović za regionalni informativni portal ePodunavlje ističe da će se Skupština Grada Smedereva voditi razvojnom politikom Predsednika Srbije Aleksandra Vučića, Vlade Srbije i Srpske napredne stranke.\n- Predsednik Vučić i Vlada Srbije doneli su Smederevu sve bitne investicije, poput kineskog ulaganja u Železaru, obnove bitnih institucija i ustanova, ulaganja u privrednu infrastrukturu. Spasili su naš grad i naš narod od propadanja u koje nas je vodila politika ličnih interesa, kreirana u glavama onih koji su umislili da su moćni, rekao je Teofilović za regionalni informativni portal ePodunavlje.\nTeofilović se u prethodnom periodu izborio za poboljšanje rada, uvođenje legaliteta i javnosti u zatvorenu administraciju Smedereva, uprkos teškim opstrukcijama, dokazanom psihičkom i fizičkom mobingu i dokumentovanim pretnjama gradonačelnice Avramović.\n- Skupština Grada Smedereva biće ono što i treba da bude - isključivo u službi građana, a ne marioneta u rukama pojedinaca. Smederevo okreće novi list. Skupština će biti nepremostiva prepreka svima koji misle da mogu da iskorišćavaju Smederevo i Smederevce, naglasio je Teofilović za ePodunavlje.\n« KRAJ JEDNE ERE: Padom Spasojevića nestaje i ideja Jasninog Pokreta Smederevo vraća kredit uzet za kapitalne investicije »


Počinje izgradnja pristupnih puteva u Zatesu i Memićima – Radio Feral\nPočinje izgradnja pristupnih puteva u Zatesu i Memićima\nU kabinetu načelnika kalesijske općine Kalesija potpisan je Ugovor o izgradnji pristupnih puteva na zamjenskim lokacijama u općini Kalesija, za novoformirana naselja Zates i Memići. Sa firmom “Izgradnja” – Teočak ugovor je u ime općine Kalesija, po ovlaštenju općinskog načelnika, potpisao Ismet Mešić.\nUgovorom je predviđeno obavljanje poslova na pripremi i asfaltiranju novih putnih dionica u novoformiranim naseljima Zates i Memići, na kojima su građani koji su pretrpjeli najveće štete u klizištima 2014. godine dobili zamjenske parcele za izgradnju kuća kao pomoć Općine.\nUkupna dužina ovih pristupnih puteva predviđenih za izgradnju je oko 1.100 metara. Sredstva za realizaciju ovog projekta u iznosu oko 95.000 KM obezbijedila je općina Kalesija iz vlastitog budžeta uz finansijsku podršku Federalnog ministarstva za raseljene osobe i izbjeglice na čijem čelu je Edin Ramić.\nPrema riječima predstavnika izvođača radovi će biti završeni kvalitetno i na vrijeme, u predviđenom roku od 30 dana od uvođenja u posao.\n“Korist od ovog projekta, osim stanovnika novoformiranih naselja Memići i Zates, imaće i drugi građani koji žive u susjednim naseljima jer će ovim projektom biti poboljšana komunikacija između lokalnih naselja, te olakšati pristup školi, ambulanti, pošti i drugim potrebnim ustanovama. Također, ovaj projekat je nastavak aktivnosti općinske vlasti na poboljšanju uslova života građana Kalesije, a posebno lica koja su pretrpjela najveće štete u klizištima 2014. godine” – istakao je Ismet Mešić.\n← Sutra u Živinicama edukacija na temu: “Proizvodnja povrća u plastenicima”\nPomoć malim i srednjim preduzećima, obrtnicima i potencijalnim investitorima →\nU BARAŽU IGRAMO PROTIV PORUGALA\n13/10/2011 Mirza Musanovic\t0\nNOVI ZEMLJOTRES IZMEĐU ROGATICE I GORAŽDA


Oleo Mac BC 240 T motorni trimer\nCena 34.990 din\nOleo Mac BC 240 T Motorna kosa Trimer p Kosa sa livenim niklovanim cilindrima koji imaju dva prstena i izdrzljiv motor br Kalem je digitalni sa elektronskom kontrolom i ogranicavacem obrtaja br Paljenje je lako a potrosnja goriva smanjena U kosu je ugradjen anti vibracioni sistem k\nOleo-Mac BC 240 T Motorna kosa - Trimer Kosa sa livenim niklovanim cilindrima koji imaju dva prstena i izdržljiv motor. Kalem je digitalni, sa elektronskom kontrolom i ograničavačem obrtaja. Paljenje je lako, a potrošnja goriva smanjena. U kosu je ugrađen anti-vibracioni sistem koji znatno smanjuje nivo vibracija.\nPametno.rs nije internet prodavnica već mesto na kojem možete da pregledate i uporedite ponudu drugih prodavnica za Oleo Mac BC 240 T motorni trimer. Iako se podaci osvežavaju nekoliko puta na dan savetujemo da se pre kupovine detaljnije informišete direktno kod prodavnice koju ste odabrali za kupovinu proizvoda Oleo Mac BC 240 T motorni trimer. Pametno.rs ne garantuje za tačnost objavljenih informacija, kao i to da prikazane slike u potpunosti odgovaraju stvarnim proizvodima.


Francuske džamije strahuju da će novim pravilima biti zabranjena halal piletina | EurActiv Serbia\nFrancuske džamije strahuju da će novim pravilima biti zabranjena halal piletina\nRead time : 1 m, 48 s\nNekoliko velikih francuskih džamija izrazilo je zabrinutost da će predložena zabrana klanja živine bez prethodnog omamljivanja životinja na kraju dovesti do zabrane halal piletine, ali ministarstvo poljoprivrede takve tvrdnje smatra neosnovanim.\nVelike džamije u Parizu, Lionu i Evriju su saopštile da su zabrinute zbog "dramatične situacije" jer promena pravila praktično znači da od jula klanje živine u skladu sa halal praksom "više neće biti dozvoljeno" u Francuskoj.\nDžamije su to procenile na osnovu tehničkih instrukcija koje je francusko ministarstvo za poljoprivredu i hranu objavilo prošlog novembra.\nZbog novih pravila, koja zabranjuju klanje životinja bez prethodnog omamljivanja, neće moći da se garantuje poštovanje "dogmatskih i osnovnih principe halal ritualnog klanja", navodi se u saopštenju džamija.\nPrema instrukcijama ministarstva "životinje moraju da budu pošteđene svakog bola, stresa i patnje koja se može izbeći" i a prilikom klanja mora se postići "gubitak svesti i osetljivosti sve živine nakon omamljivanja i održavati tokom procesa krvarenja do smrti".\nU dokumentu ministarstva se takođe navodi da pojedine klanice mogu biti izuzete od zahteva da se životinje ošamute pre klanja, a ministarstvo je negiralo da je uvelo zabranu prakse klanja bez omamljivanja.\n"Prema našem saznanju, posle objavljivanja tih instrukcija nije izrečena suspenzija odobrenja izuzeća" izjavio je za EURACTIV.com portparol ministarstva poljoprivrede.\nPortparol je rekao da te instrukcije samo pojašnjavaju uredbu objavljenu 2011, kojom su određeni uslovi koje klanice moraju da ispune da bi bile izuzete od tih pravila.\nBalansiranje dobrobiti životinja i verskih sloboda\nTo je drugi put za nekoliko meseci da je ova tema pokrenula javnu debatu.\nIzrael je u decembru kritikovao EU posle presude Suda pravde u Luksemburgu u korist uredbe belgijskog regiona Flandrija, kojom je zabranjeno klanje bez omamljivanja. Izrael je tvrdio da se time sprečava slobodno vršenje verskih praksi.\nPrema sudskoj presudi od 17. decembra 2020, članice EU mogu da odluče da dozvole izuzeća od zabrane klanja bez omamljivanja, ali da takođe imaju pravo da obavežu klanice da koriste reverzibilne postupke omamljivanja koji ne rezultiraju smrću životinja.\n"Sud je naveo da mere koje je uvela Flandrija "postižu pravednu ravnotežu između važnosti dobrobiti životinja i slobode jevrejskih i muslimanskih vernika da praktikuju svoju veru".


Od 15. oktobra kubni metar 31,97 dinara - Ekonomija - Dnevni list Danas\nPočetna » Ekonomija » Od 15. oktobra kubni metar 31,97 dinara\nVlada Srbije odobrila poskupljenje gasa za domaćinstva i toplane\nOd 15. oktobra kubni metar 31,97 dinara\nVlada Srbije odlučila je da prihvati zahtev Javnog preduzeća Srbijagas i da koriguje cenu gasa. To znači da će domaćinstva od 15. oktobra plaćati za 59,9 odsto višu cenu gasa dok poskupljenje za toplane iznosi 37 odsto. Računica pokazuje da bi nova cena gasa za domaćinstva trebalo da bude 31,97 dinara a za toplane 31,41 po kubnom metru.\n0Piše: G. V. 09. oktobra 2008. 20.06\nRepublički ministar rudarstva i energetike Petar Škundrić izjavio je da je svestan činjenice da je svako, pa i ovo poskupljenje, udar na kućni budžet građana, ali ističe da Ministarstvo energetike ne odlučuje o ceni, već Vlada Srbije daje saglasnost na cenu koju preporuči nezavisno regulatorno telo, republička Agencija za energetiku.\n– Država, ako ne želi da pravi gubitke, mora da se ponaša u skladu sa tržišnim kretanjima. Ovog trenutka neophodno je da se tržišna cena gasa uskladi sa nabavnom cenom koju Srbijagas plaća isporučiocima gasa. Srbija inače ima povoljniji tretman u kupovini gasa u odnosu na zemlje u okruženju – istakao je Škundrić.\nU Srbijagasu tvrde da dosadašnja cena od oko 22,97 dinara po kubnom metru (s PDV-om od 18 odsto 27,10 dinara) za široku potrošnju, odgovara onoj po kojoj se gas početkom godine dopremao iz Rusije. Tada je na 1.000 kubika gasa Srbija plaćala oko 360 dolara. Aktuelna kupovna cena gasa je oko 530 dolara, dakle znatno veća. Kubik gasa za toplane je dosad, sa uračunatim PDV-om, koštao oko 26,96 dinara. Poslednje poskupljenje gasa zabeleženo je u januaru ove godine.\nGorivo na pumpama u Srbiji od sutra bi trebalo da pojeftini u proseku 0,93 odsto, odnosno 84 pare po litru. Kako je saopštilo Ministarstvo energetike, motorni benzini trebalo bi u proseku da pojeftine 77 para po litru, a dizel goriva 90 para po litru. Bezolovni motorni benzin evro premijum BMB od 95 oktana biće jeftiniji 87 para i umesto za 105,81 dinar prodavaće se za 104,94 dinara. Motorni benzini MB od 95 oktana i BMB 95 biće jeftiniji 74 pare po litru i koštaće 96,75 dinara po litru. Dizel gorivo D-2 biće jeftinije 81 paru i litar će se prodavati za 81,67 dinara, eko 3 dizel biće jeftiniji 87 para i prodavaće se za 85,03 dinara po litru. Cena litra evro dizela biće 88,97 dinara, što je 93 pare po litru manje nego do sada. Ulje za loženje pojeftiniće sa 74,66 dinara na 73,62 dinara za litar.


Tači od Haradinaja traži da ukine takse\nTači je na Fejzbuku, ne spominjući imenom Haradinaja, podsjetio da je prijateljstvo Kosova i SAD stalno, ali da se podrška SAD ne može smatrati bezuslovnom.\n"Američka podrška se ne može smatrati bezuslovnom ako činimo greške koji dovode u pitanje američke interese i vrijednosti na Kosovu, regionu i Evropi. Naše vrijednosti i vizije su u saglasnosti sa američkim" poručio je Tači na Fejzbuku dodajući da je bez pomoći SAD i saveznika istorijski uspjeh Kosova bio nemoguć.\nPrethodno je Haradinaj 15. januara iz Račka izjavio da zahtjevi za ukidanje takse za proizvode iz Srbije i BiH njega mogu koštati položaja premijera, da ga mogu poslati u Hag, ali da se nikada neće odreći takse za odbranu teritorije Kosova.\n"Obećavam da ću nastaviti ovaj put. Ako me velika sila (SAD) i podmetanja budu oborili (sa vlasti) i van vlade ću nastaviti ovaj put, kako sa ulice, tako i sa njive ili iz šume i ako budem iza rešetaka, gde je baš dobro, ja ću nastaviti da djelujem, ali naše (albansko) pravo niko ne može da dovede u pitanje. To treba da shvate svi i niko nas ne može pokolebati. Mi ćemo ići ovim putem", kazao je Haradinaj, prenio je portal gazetaexpress.com.\nHašim Tači Ramuš Haradinaj takse\nPoručio da je živ i zdrav\nTači: Ništa nisam dogovarao sa Beogradom\nNametnute u novembru\nKlimaju se takse na srpsku robu: Hodžaj "spustio loptu"


Bisere iz crveno-bele Omladinske škole tokom ovog vikenda očekuje 11 takmičarskih utakmica, a prenose mečeva omladinske i kadetske selekcije moći ćete kao i do sada da ispratite na našem Jutjub kanalu Zvezda Kids i na Zvezda TV-u.\nOmladinci Crvene zvezde gostuju u subotu od 11 časova IMT-u u okviru 37. kola šampionata. Izabranici Marka Neđića su u prethodom kolu pobedom nad beogradskim Radom rezultatom 2:1, golovima Aleksandra Kahvića i Nikole Kneževića, matemetički obezbedili naslov prvaka dva kola pre kraja prvenstva. Iako su naši talentovani juniori najmlađa ekipa u ligi osvojili su titulu na veoma dominantan način kao ekipa koja ima najviše pobeda i koja je postigla čak 103 gola u prvenstvu. Prenos utakmice naših šampiona možete ispratiti na Jutjub kanalu Zvezda Kids i na Zvezda TV-u.\nKadetsku selekciju Crvene zvezde, koju sa trenerske pozicije predvodi Nikola Mitić, u nedelju od 11 časova očekuje gostovanje Teleoptiku u okviru 37. kola nacionalnog prvenstva. Naši talentovani fudbaleri dočekuju ovu utakmicu u dobrom raspoloženju pošto su prethodnoj rundi takmičenja savladali Rad na svom terenu sa 4:1, a golove za naš tim na tom meču postigli su dvostruki strelac Jovan Šljivić, dok su po jednom mrežu rivala tresli Davor Rakić i Mateja Bubanj. Svi zainteresovani mogu ispratiti ovaj meč na Jutjub kanalu Zvezda Kids, kao i na Zvezda TV-u.\nSubota, 9 časova, petlići - Crvena zvezda - OFK Beograd\nSubota, 11 časova, omladinci - IMT - Crvena zvezda\nSubota, 11 časova, omladinci - Mladost - Grafičar\nSubota, 11 časova, pioniri - Crvena zvezda - Radnički Obrenovac\nSubota, 12 časova, mlađi omladinci - Zemun - Grafičar\nSubota, 13 časova, mlađi kadeti - Crvena zvezda - Rad\nSubota, 13 časova i 30 minuta, kadeti - Mladost - Grafičar\nSubota, 17 časova, mlađi pioniri - Crvena zvezda - Radnički Obrenovac\nNedelja, 11 časova, kadeti - Teleoptik - Crvena zvezda\nNedelja, 15 časova, petlići - Dušanovac - Grafičar\nNedelja, 18 časova, mlađi pioniri - Grafičar - OFK Beograd\n02.07.2022. Zvezda odradila trening u Sočiju Odmah po povratku iz Slovenije, sa aerodroma Nikola Tesla su se ...\n02.07.2022. Zvezda TV | Spremni za sve Izabranici Dejana Stankovića su posle dve nedelje pauze od osvaj...


Mediji iz Evrope i regiona u borbi protiv mržnje | Super Radio\nSuper radio jun 13, 2017 22:16 h Aktivno građanstvo, Info, Region, Svet, Vesti 0\nFoto: Karolina Kobak\nPredstavnici medija iz skoro 20 evropskih i zemalja iz regiona koje nisu članice EU sastali su se u gradu Olštin u Poljskoj kako bi svako svojim iskustvom doprineo temi treninga „Mediji protiv mržnje“ #Mediaagainsthate.\nProblem širenja netrpeljivosti kojoj u velikoj meri doprinose i mediji u uglavnom je sagledan kroz migrantsku krizu i način na koji mediji utiču na formiranje i promenu stavova o migrantima, posebno onih koji su muslimanske veroispovesti.\nZahvaljujući dodatnom finansiranju Council of Europe Media i Internet Division obezbeđeno je prisustvo medija koji nisu iz zemalja članica EU.\nNa taj način svoje predstavnice su imali i Radio Active iz Zenice (BiH), Prijatelji Srebrenice (BiH) i jedini iz Srbije Super radio Niš.\n„Jako je važno uvidjeti da „nismo sami“, da širom Evrope, osim mainstream medija postoje mediji koji njeguju građansku orjentaciju, organizovani od strane i za građane. Pri tome, ma kako skromnim budžetima raspolagali, ma kako mali doseg imali, upravo ti mediji igraju ključnu ulogu u promociji ljudskih prava i demokratizaciji društava. Predstavnici community medija koje sam srela na skupu su ljudi koji imaju pozitivnu energiju, vjeruju u to što rade i žele svoj posao da obavljaju na što bolji način – da budu od koristi svojim zajednicama. Za mene je bilo korisno čuti neke uspješne priče, upoznati ljude i razmišljati o budućoj saradnji“ rekla je za Super radio Dragana Jovanović iz CSO „Prijatelji Srebrenice“.\nU radionicama „Sloboda izražavanja i poštovanje ljudskih prava, gde su granice i šta je govor mržnje“ i okruglom stolu „Muslimani u medijima“ , učestvovali su predstavnici/ce radija civilnog sektora, nevladinih organizacija i novinari/ke iz Nemačke, Ujedinjenog Kraljevstva, Italije, Austrije, Slovenije, Grčke, Finske, Irske, Hrvatske, Malte, Rumunije, Danske, Češke, Kipra, BiH, Ukraine, zemlje domaćina – Poljske i Srbije.\n„Raduje me činjenica da je naš radio bio uključen u ovaj projekat, a kako smo jedine predstavnice iz Srbije koje su pozvane da prisustvuju ovom skupu, ovo je za mene bila i velika čast i prilika da na ovako bitnom događaju predstavim ne samo naš radio, već i svoj grad i zemlju“ istakla je Svetlana Rajković iz Super radija.\nSkup u Poljskoj drugi je događaj po redu u sklopu projekta „Media against hate“ koji finansira Evropska unija i Savet Evrope.\nMedia Agenst Hate (Mediji protiv mržnje)\nTrening Media Against Hate održan je u Olstinu u Poljskoj od 7. do 10. juna 2017.\nGaleriju fotografija autorke Svetlane Rajković, možete pogledati OVDE.


Siniša Mali potvrdio: Biće novca za veće plate i penzije - Infobrif\nObjavljeno 19.05.2019. u 12:06\nSRBIJA – Ministar finansija Srbije Siniša Mali izjavio je da ulaganja u putnu i železničku infrastrukturu proizilaze iz odgovorne ekonomske politike, čija je osnova finansijska konsolidacija i politika rasta.\nMali je za TV Prva rekao da takva ulaganja doprinose većem BDP, što za građane znači veći životni standard, prenosi se u saopštenju ministarstva.\n„Uloženo je dosta novca za izgradnju, a sredstva smo obezbedili delom i iz povoljnih kredita. Ove godine u budžetu je predviđeno 220 milijardi dinara za kapitalne investicije, a sa Međunarodnim monetarnim fondom (MMF) razgovaramo kako da još više povećamo ulaganja, jer se to vraća duplo u naš BDP“, naveo je ministar.\nMinistar potvrdio da je povećanje cene struje bila tema sastanka sa MMF, evo šta je odlučeno\nBeograd na vodiEkonomski rastSiniša MaliVeće penzije i plate\nNaredna dva sata kiša, izdato upozorenje na nepogode i padavine (TABELE)


Sprečeno poskupljenje i ugrožavanje konkurentnosti\nAktuelno / Štampa / Sprečeno poskupljenje i ugrožavanje konkurentnosti\nOdluka da PDV na južno voće ostane osam odsto je dobra, jer bi njegovo povećanja podstaklo rast maloprodajnih cena i narušavanje konkurentnosti uvoznih proizvoda, izjavio je saradnik u Centru za naučno – istraživački rad PKS Vojislav Stanković.\nPrema propisima Svetske trgovinske organizacije i Prelaznom trgovinskom sporazumu sa Evropskom unijom, roba iz uvoza na tržištu Srbije i EU mora da ima isti status u pogledu poreskih opterećenja, naglasio je Stanković, dodajući da se radi o „istoj stvari“ kao sa „dvojnim“ akcizama na naftne derivate koje važe od početka godine. On je naglasio da uvozna roba ne sme biti dodatno opterećena, zbog gubitka konkurentnosti u odnosu na domaću proizvodnju, napominjući da pre svega misli na voće, jer su citrusi konkurentni našoj kontinentalnoj proizvodnji voća. „PDV (na južno voće) mora biti isti kao i kod kontinentalnog voća“, ponovio je Stanković. On je istakao i da južno voće nije „samo hrana ili proizvod visokog standarda“, već bogat izvor vitamina C neophodnog za podizanje imuniteta i zaštitu organizma od bolesti, naročito u zimskoj sezoni kada vladaju različiti virusi. Govoreći o cenama, Stanković je rekao da bi „bilo šteta da je došlo do povećanja PDV i rasta maloprodajnih cena tih proizvoda na domaćem tržištu“.\nOn je istakao da ne može da precizira koliko bi to povećanje iznosilo, objašnjavajući da to zavisi od trgovinske marže koja se veoma razlikuje, ali bi osnovica bila veća za 10 odsto da je PDV sa osam povećan na 18 odsto. Stanković je napomenuo i da se u Srbiju godišnje uveze citrusno voće u ukupnoj vrednosti od oko 30 miliona dolara, i to najviše iz mediteranskih zemalja EU – Grčke, Kipra, Španije i Italije.\nKako je izjavio predsednik Odbora za pravosuđe Skupštine Srbije Boško Ristić, odluka parlamenta da ne izglasa Izmene zakona o porezu na dodatu vrednost znači da PDV za usluge hotelskog smeštaja, računare i južno voće ostaju osam odsto. Pošto zakon nije usvojen u načelu, to znači da važi prethodni i da se PDV vraća na iznose iz starog zakona, odnosno na osam odsto.


Tag / Bratunac / Vesti online\nSluženjem parastosa i polaganjem cveća u Bratuncu je obeleženo 23 godine od egzodusa sarajevskih Srba, prenosi RTRS.\nKomemoracija u Bratuncu, Dodik: U BiH nema pravde za Srbe\nZvaničnici Republike Srpske i Srbije, delegacije i predstavnici nekoliko organizacija položili su vence kod centralnog Spomen-krsta na bratunačkom groblju i odali počast nastradalim Srbima u...\nDr.Dario Vidojković za "Vesti" 0 komentara\nSrbi na udaru novog fašizma\nU svojoj poslednjoj prvostepenoj presudi koju je doneo Haški tribunal u predmetu protiv generala Ratka Mladića, komandanta Glavnog štaba VRS u vreme Otadžbinsko-odbrambenog rata, taj isti...\nSrebrenica s plakatima podrške, Potočari pod obezbeđenjem\nU Srebrenici i Bratuncu pojavili se plakati podrške haškom optuženiku Ratku Mladiću koga je Haški tribunal danas osudio na doživotnu kaznu zatvora.\n"Moj sin Danilo kaže, sve je bilo dobro osim Srebrenice, a ja sam bio još gori u tim godinama"\nDodik: Ne ispravljamo "krivu Drinu", spajamo je\nPredsednik Republike Srpske Milorad Dodik izjavio je danas na mostu "Bratoljub" kod Ljubovije da su rukovodstva Srbije i RS rešila da spajaju, umesto da ispravljaju krivu Drinu.\nNova ćuprija na Drini: "Bratoljub nas spaja zauvek"\nPredsednik Srbije Tomislav Nikolić danas je na mostu "Bratoljub", koji spaja Ljuboviju i Bratunac rekao da je to ćuprija podignuta da ujedinjuje i spoji srpski narod i države.\nDvogodišnji Nenad Jokić iz sela Polom kod Bratunca, na lečenju u novobeogradskom Institutu za majku i dete, a koji iščekuje dan kada će ponovo biti prebačen u francusku bolnicu u Lilu, gde mu...\nIde zima, kupite baki drva!\nHumani članovi porodice Stepanović iz Zemuna, bračni par sa dva divna mališana, nisu krenuli na godišnji odmor a da pre toga nisu svratili u beogradsko Dopisništvo "Vesti" kako bi se pozdravili...


U jatu “hrabrih sokolova”: Učinak reprezentativaca prethodnog vikenda – Reprezentacija.me\nDnevne novine donose učinak crnogorskih reprezentativaca u klubovima.\nDANIJEL PETKOVIĆ (Anže) U Ligi 1 sjedi na klupi, a u Kupu brani Petković je ostavio odličan utisak u gostujućem trijumfu nad Rouenom (4:1). Anže se plasirao u 1/8 finala Kupa, igraće sa Renom 29. januara.\nMILAN MIJATOVIĆ (Levski Sofija) Proljećnji dio prvenstva u Bugarskoj počinje 15. februara, drugoplasirani Levski nakon jesenjih 20 kola zaostaje pet bodova za liderom Ludogorecom.\nMATIJA ŠARKIĆ (Aston Vila) Taman kada je krenuo da napreduje u škotskom Livingstonu, Aston Vila ga je povukla sa pozajmice da bude treći golman, pa dovela iskunog Pepea Rejnu, pa je naš Matija sada tek četvrti peti izbor. Nije bio ni na klupi za vikend na gostovanju Brajtonu (1:1).\nMARKO SIMIĆ (Pakhtakor) Početkom februara bi trebalo da počne novo prvenstvo Uzbekistana, a Simić kao šampion od 10. februara ulazi u avanturu zvanu Azijska Liga šampiona.\nADAM MARUŠIĆ (Lacio) Nije bio u kombinaciji za sastav ni protiv Kremonezea u Kupu (trijumf 4:0 na Olimpiku), ni protiv Sampdorije u domaćoj ubjedljivoj pobjedi od 5:1 u Seriji A.\nSTEFAN SAVIĆ (Atletiko Madrid) Uklopio se u sivilo “kolčonerosa” na gostovanju Eibaru u porazu od 2:0 odigrao cijeli meč i zaradio žuti karton.\nMARKO VEŠOVIĆ (Legija Varšava) Fudbalsko proljeće u Poljskoj počinje 9. februara, Legija u drugi dio ulazi kao lider sa dva boda više od Krakovije.\nBORIS KOPITOVIĆ (BATE Borisov) Novi šampionat u Bjelorusiji startuje krajem marta.\nDUŠAN LAGATOR (Soči) Premijer liga Rusija je na zimskom odmoru do 28. februara.\nRISTO RADUNOVIĆ (Astra) Rumunska Liga 1 se nastavlja 1. februara, Astra proljeće čeka sa drugog mjesta sa četiri boda manje od lidera Kluža.\nIGOR VUJAČIĆ (Partizan) Šampionat Srbije se nastavlja 15. februara.\nMOMČILO RASPOPOVIĆ (Rijeka) I Hrvati su na pauzi do 1. februara.\nALEKSANDAR ŠOFRANAC (Sutjeska) Telekom 1. CFL se nastavlja 18. februara.\nDARKO BULATOVIĆ (Sutjeska) Telekom 1. CFL se nastavlja 18. februara.\nNEMANJA SEKULIĆ (Zeta) Telekom 1. CFL se nastavlja 18. februara.\nNIKOLA VUKČEVIĆ (Levante) Zbog crvenog kartona sa tribina gledao Levanteov poraz od Alavesa kod kuće (1:0).\nVLADIMIR JOVOVIĆ (Jablonec) Česi kao uvod u drugi dio šampionata imali Tipsport ligu, igrao u pobjedama nad Bohemiansom (1:0) i Duklom Prag (3:2).\nALEKSANDAR ŠĆEKIĆ (Partizan) Šampionat Srbije se nastavlja 15. februara, a naš vezista je navodno na izlaznim vratima i zanimljiv je španskom Alavesu.\nALEKSANDAR BOLJEVIĆ (Standard Lijež) Igrao od 87. minuta u gostujućoj pobjedi Standarda nad Mehelenom (3:2).\nSEAD HAKŠABANOVIĆ (Norčeping) Prvenstvo Švedske počinje 4. aprila, Hakšabanović je vezan za Norčeping još šest mjeseci na osnovu pozajmice iz Vest Hema, ali nije isključeno da promijeni sredinu za sve se pitaju “čekićari”\nVUKAN SAVIĆEVIĆ (Visla Krakov) Šampionat Poljske se nastavlja 9. februara.\nDENI HOČKO (Muskron) – Nije bio u kombinaciji za sastav u gostujućem porazu od Genta (3:1).\nMARKO BAKIĆ (Muskron) Počeo da trenira nakon povrede, ali nije bio u kombinaciji za Gent.\nBRANISLAV JANKOVIĆ (Sutjeska) Telekom 1. CFL se nastavlja 18. februara.\nDAMIR KOJAŠEVIĆ (Sutjeska) Telekom 1. CFL se nastavlja 18. februara.\nMARKO JANKOVIĆ (SPAL) – Igrao protiv Milana u srijedu na San Siru u Kupu 72 minuta (poraz 3:0), nalazi se na izlaznim vratima SPAL-a.\nSTEVAN JOVETIĆ (Monako) Igrao od 79. minuta u srijedu u domaćem porazu od PSŽ (4:1), sinoć igrao od starta protiv San Privea u Kupu Francuske.\nFATOS BEĆIRAJ (Makabi Netanja) Postigao gol za 1:1 u gostima protiv Beitar Jerusalima, Makabi Netanja poražena sa 3:1.\nSTEFAN MUGOŠA (Inčon junajted) Nova sezona u južnokorejskog K1 ligi počinje 1. marta.\nTags: fudbal crna gorafudbaleri crne gore


Crna Gora nastavlja odlučnim koracima ka jačanju istraživačke infrastrukture | Aktuelno\nNaslovna CRNA GORA Crna Gora nastavlja odlučnim koracima ka jačanju istraživačke infrastrukture\nMinistarstvo nauke je ove godine sprovelo novi proces mapiranja istraživačke opreme, u kojem je učestvovalo 36 institucija”, saopštila je načelnica Direkcije za inovacije i infrastrukturu Marijeta Barjaktarović Lanzardi nakon sjednice Vlade.\nVlada Crne Gore donijela je danas Reviziju Mape puta za istraživačku infrastrukturu Crne Gore (2019-2020). Crna Gora je prva zemlja Zapadnog Balkana koja je usvojila nacionalnu Mapu puta za istraživačku infrastrukturu (2015-2020) još 2015. godine, a na osnovu procesa mapiranja istraživačke infrastrukture iz 2013. godine, koji čini njen sastavni dio.\n“Ovim dokumentom, po prvi put, tretirano je pitanje otvorenog pristupa istraživačkoj infrastrukturi, koji čini dio šire politike otvorenog pristupa u nauci i inovacijama Evropske unije. Ministarstvo nauke je ove godine sprovelo novi proces mapiranja istraživačke opreme, u kojem je učestvovalo 36 institucija”, saopštila je načelnica Direkcije za inovacije i infrastrukturu Marijeta Barjaktarović Lanzardi nakon sjednice Vlade.\nKako je kazala, rezultati procesa ukazali su na dobro stanje postojeće opreme, dok je njena ukupna vrijednost oko 28 miliona eura, od čega je 67 odsto investirano u posljednjih šest godina, što svjedoči o značajnom porastu ulaganja u ovoj oblasti, kako od strane države, tako i od strane korisnika.


Olga nam se javila iz Funesa, pokrajina Navarra u Španiji gde boravi već mesec dana sa porodicom. Olga svoje vreme provodi družeći se sa lokalcima u Španiji, a ima u planu još nekoliko putovanja, između ostalog rođendan će proslaviti u Barseloni. U nastavku donosimo njenu priču:\n“Ceo život sanjala sam o tome da živim u Španiji, da istražujem njihovu kulturu, učim jezik i provodim dane sa ovim neverovatnim ljudima. Otkrivši program kulturne razmene znala sam da je ovo najbolji način za ostvarenje mog sna.\nSada slobodno mogu da kazem da je ovo najbolja odluka koju sam donela. Budući da živim u malom gradu Funesu, u oblasti Navarra, imam priliku da živim pravi španski život. S obzirom na to da ovaj grad nije “popularan” i da nema turiste, porodica i prijatelji su učinili da se osećam kao deo njih. Već sada znam da sam stekla prijatelje za ceo zivot!\nDoživela sam neverovatne trenutke koje bih svakom poželela, jer ovakve stvari zaista nemaju cenu. Ovde sam mesec i po i toliko mi je još ostalo, zato neću da otkrivam previše. Imam još mnogo planova koje želim da ostvarim, a posle toga vam pišem o mojoj najboljoj životnoj avanturi.”\nOlgi želimo lep ostanak u Španiji, a vi ako želite da iskusite svoju avanturu PRIJAVITE SE\n← Moja avantura po Španiji za vreme koronavirusa


250 kg smrznutog peciva za Crkvenu Narodnu kuhinju u Beogradu - Tvojih5minuta\n250 kg smrznutog peciva za Crkvenu Narodnu kuhinju u Beogradu\nBeograd, 29. mart 2016 – U okviru svojih društveno odgovornih aktivnosti, kompanija Don Don uputila je 250kg smrznutih proizvoda Tvojih 5 minuta za Banku hrane, odakle je donacija prosleđena Crkvenoj narodnoj kuhinji u Beogradu. Realizaciju ove humanitarne akcije pomogli su Hleb & kifle koji ovih dana uslužno peku proizvode namenjene onima kojima je to najpotrebnije.\n»Banka hrane Beograd kao nevladina humanitarna organizacija prikuplja donacije hrane i pomaže svim socijalno ugroženim grupama posredstvom više od 100 organizacija širom Srbije. S obzirom na gotovo svakodnevne zahteve, svaka donacija je veoma značajna, te smo izuzetno zahvalni kompaniji Don Don na ovom lepom gestu. Trenutno, Crkve na narodna kuhinja ima najviše potreba za ovom vrstom pomoći, pa su smrznuti proizvodi Tvojih 5 minuta upućeni upravo njima. Nadam se da je ovo početak jedne lepe i dugoročne saradnje i da ćemo u budućnosti nastaviti da se zajedno borimo protiv gladi sa humanitarnim ciljem, a to je da smanjimo siromaštvo u Srbiji« – izjavila je Milana Blažić iz Banke hrane.\n»Treća nedelja posta započeta je ručkom koji je pored hleba začinio vrući žu žu. Najveći proizvođač smrznutog testa na Balkanu, kompanija Don Don, potrudila se da najugroženijim građanima obogati trpezu Vaskršnjeg posta darujući nam 250 kg lisnatog francuskog specijaliteta. Kako bi našim sugrađanima degustacija bila pravi užitak testo je dopremljeno toplo na trpezu crkvene kuhinje VDS-a, a dobročinstvo ove kompanije stiglo je do brojnih korisnika obroka na svim našim punktovima gde je pecivo deljeno« – zahvalio se otac Vlada, koji vodi Crkvenu narodnu kuhinju.\nO Crkvenoj narodnoj kuhinji\nCrkvena narodna kuhinja postoji u okviru humanitarne dobrotvorne organizacije Versko Dobrotvorno Starateljstvo (VDS), koja deluje u okvirima Srpske Pravoslavne Crkve. Osnovna svrha delovanja ove dobrotvorne oganizacije je sprovođenje različitih humanitarnih aktivnosti, u cilju pružanja pomoći svima kojima je to potrebno. Narodnu Crkvenu kuhinju poseti oko 400 korisnika svakoga dana.


Herbicidi za povrtarstvo - Sto-Vet\nSicario je seselektivni (totalni) sistemični herbicid za suzbijanje jednogodišnjih i višegodišnjih travnih širokolisnih i širokolisnih rizomsko travnih korova. opširnije\nAktivna materija: Glifosat\nUsev/zasad u kome se primenjuje: zasadi voća, vinove loze, strništa, suvi kanali, i neobrađene površine.\nTaifun® je neselektivni sistemični herbicid namenjen za suzbijanje jednogodišnjih i višegodišnjih širokolisnih i uskolisnih korova na strništu u količini 3-10 l/ha (30-100 ml na 100 m2) tretiranjem u vreme intezivnog porasta korova, folijarno sa zemlje uz utrošak 200-400 l/ha vode (2-4 l na 100 m2). opširnije\nAktivna materija: glifosat IPA (480 g/l)\nUsev/zasad u kome se primenjuje: strništa\nProman®\tje herbicid koji pored zemljišnog delovanja odličnu efikasnost pruža i na iznikle korove u vreme primene Proman-a. opširnije\nAktivna materija: metobromuron 500 g/l\nUsev/zasad u kome se primenjuje: soja, suncokret, krompir\nLord je selektivni herbicid za suzbijanje širokolisnih korova u krompiru, paradajzu i soji. opširnije\nUsev/zasad u kome se primenjuje: krompir, paradajz, soja\nRacer 25 EC je selektivni herbicid za suzbijanje jednogodišnjih, širokolisnih i uskolisnih korova. opširnije\nUsev/zasad u kome se primenjuje: suncokret, krompir, voće i vinova loza\nGarlon je totalni herbicid i arboricid za suzbijanje zeljastih i drvenastih korova opširnije\nAktivna materija: triklopir butotil 480 g/l\nKerb 50 WP je selektivni herbicid za suzbijanje jednogodišnjih uskolisnih i širokolisnih korova u šećernoj repi, lucerki i salati opširnije\nSelektivni herbicid za suzbijanje jednogodišnjih i višegodišnjih uskolisnih (travnih) korova. opširnije\nGlifol je totalni herbicid za suzbijanje višegodišnjih uskolisih i širokolisnih korova na poljoprivrednim i nepoljoprivrednim površinama. opširnije\nPantera 40-EC je visokoselektivni herbicid za suzbijanje jednogodišnjih i višegodišnjih travnih korova u suncokretu, šećernoj repi, soji i krompiru. opširnije\nSelektivni herbicid, sa pre-em primenom, za suzbijanje jednogodišnjih širokolisnih korova. opširnije\nUsev/zasad u kome se primenjuje: suncokret, krompir\nSelektivni sistemični herbicid koji se primenjuje za suzbijanje širokolisnih korova u usevu krompira, lucerke, soje i paradajza (iz rasada) opširnije\nMistral je selektivni sistemični herbicid za suzbijanje širokolisnih korova. opširnije\nUsev/zasad u kome se primenjuje: krompir, paradajz, soja i lucerka\nRoyal MH-30 je retardant koji se koristi za zaustavljanje rasta zaperaka duvana (izuzev semenskog) i sprečavanja klijanja merkantilnog luka za vreme čuvanja u skladištu. opširnije\nAktivna materija: 250 g/L malein-hidrazid kalijum\nUsev/zasad u kome se primenjuje: duvan, crni luk


Naslovna VESTI Koncerti na Zidiću: Sedmu sezonu otvaraju Inspektor i Peter Zirbs\nKoncerti na Zidiću, koje Dom omladine Beograda od 2013. organizuje na Platou Milana Mladenovića, postali su jedan od omiljenih letnjih programa svih generacija. I ovog leta biće tu malo umetničko žarište na otvorenom, mesto susreta, druženja i uživanja.\nNova, sedma sezona počeće na Svetski Dan muzike. Iz Doma omladine Beograda kažu da će nastaviti da otkrivaju nove bendove, kao i da predstavljaju stare znance sa muzičke scene. Za početak su najavili dva uzbudljiva DJ seta, koja će publiku na najbolji mogući način pripremiti za dugo očekivano leto. U petak, 21. juna, na Platou Milana Mladenovića od 20h nastupiće Inspektor, član proslavljenog beogradskog hip hop kolektiva “Vatra”. A, u subotu, 22. juna, iz Austrije stiže Peter Zirbs, jedan je od ključnih autora na tamošnjoj elektro sceni. On će na Zidiću predstaviti svoj solo album “What if we don’t exist?”.\nInspektor je već osam godina organizuje najbolje žurke ovog žanra u beogradskim klubovima. Njegov repertoar obuhvata rap, trap, r’n’b, grime, afrobeat i dancehall, i sve srodne stilove omiljene kod beogradske, pa i svetske omladine. Nametnuo se kao jedan od najboljih party-makera na sceni. Samim tim je idealna muzička pojava za uspostavljanje dobrog raspoloženja na samom početku Koncerata na Zidiću 2019.\nPeter Zirbs je multiinstrumentalista i muzički producent. Jedan je od ključnih autora na čuvenoj rejv i tehno sceni Beča još od devedesetih godina prošlog veka. Objavljivao je pod nekoliko pseudonima i za različite ektikete, a radom u domenu elektronske muzike sa svojim kolektivom konsorten™ ostvario je veliki uspeh ne samo u Austriji, već i širom Zapadne Evrope. Producirao je albume za brojne kolege i komponovao je muziku za nekoliko umetničkih filmova. Jedan je od pionira u eksperimentisanju sa analognim sintizajzerima. U svom stvaralaštvu uspešno je brisao žanrovske granice i postao prepoznatljiv po svojoj energičnoj i “sirovoj” produkciji. Posle dve decenije aktivnog prisustva na sceni, 2018. konačno objavljuje solo album “What if we don’t exist?” (Fabrique Records), koji je dobio izuzetne kritike. U dinamičnom DJ setu na Zidiću predstaviće svoje prvo izdanje, u kojem majstorski i na jedinstven način spaja elektroniku, minimalizam, eksperimentalnu i avangardnu muziku.\nPrethodni članakPoezija uživo: Pesnik i esejista Čarls Simić u septembru u Beogradu\nSledeći članakIVAN MIHAILOVIĆ: Pozorište mora da čuva integritet


Naći posao najveći problem ljudi na severu Kosova\nMost na Ibru, 2016.\nNezaposlenost je gorući problem na severu Kosova, a iz godine u godinu sve je više lica koja traže posao, a razvoja ekonomije, osim nekoliko privatnih preduzeća, skoro i da nema.\nNa evidenciji službe za zapošljavanje u Severnoj Mitrovici nalazi nalazi se 7.300 lica sa severa, od kojih je najveći broj iz opštine Leposavić, oko 2.500, koju u stopu prati Severna Mitrovica, a potom slede Zubin Potok i Zvečan.\nVerica Ćeranić, direktorica ove službe, kaže da nezaposlena lica ne mogu da čekaju više posao, već ga sami moraju tražiti od poslodavca do poslodavca.\nSavetnici službe nezaposlenima su na raspolaganju kako bi pružili informacije o stanju kretanja potreba na tržištu rada, ali i uslugama, jer, kako navodi, veliki broj lica, se uključuje kroz programe kojima je cilj smanjenje nezaposlenosti.\nOpština Severna Mitrovica beleži veliki broj građana koji dolaze sa problemom koji se odnosi na nezaposlenost, kaže za RSE šefica opštinske administracije Adrijana Hodžić i dodaje da Opština ne može biti poslodavac svim ljudima koji bi želeli zaposlenje i mada ima određeni broj slobodnih radnih mesta, još nije doneta odluka kada će biti objavljen konkurs za njih.\n"Mi ćemo vrlo skoro imati implementaciju jednog projekta koji se odnosi na podršku malim i srednjim preduzećima, to su sredstva iz razvojnog fonda, i ja mislim da će se tim projektom koliko toliko ublažiiti stepen nezaposlenosti", kaže Hodžić i navodi da je potreba za zaposlenjem u Mitrovici veća u odnosu na ostale opštine, jer je to administrativni centar koji ima i najveću koncetraciju građana.\n"Ovde su institucije od vitalnog značaja kao što je Univerzitet, Kliničko bolnički centar je stacioniran u opštini Severna Mitrovica i zapravo zapošljava veliki broj građana, ne samo iz opštine Severna Mitrovica već iz sve četiri opštine na severu", navodi Adrijana Hodžić.\nHodžić dodaje da je mali broj građana iz Opštine Severna Mitrovica koji radi u institucijama u Prištini ili u Južnoj Mitrovici i da je to je minimalna brojka, te da su uglavnom radna mesta za ispunjavanje nekakve kvote.\nNezadovoljstvo građana je ogromno i sve zajednice se obraćaju Opštini Severna Mitrovica, kaže ona.\n"Ova opštinska administracija zapošljava ljude iz svih zajednica i mislim da možemo biti dobar primer jednog multietničkog tima", konstatuje Hodžić.\nLjuljzim Peci, šef Kancelarije za zajednice i povratak u Opštini Zvečan, kaže da je najveći problem za sve, a ne samo za Albance iz tri sela ove opštine, upravo nezaposlenost.\n"Kada bi opet počela da radi Trepča, jer 95 odsto je bilo zaposleno u Trepči, još je nada se počne nešto sa ekonomijom, jer od poljoprivrede nema profita, niti je zemlja tako dobra", kaže Peci.\nStefan Veljković, programski direktor Omladinskog edukativnog kluba "Sinergija" u Severnoj Mitrovici, kaže da je, prema istraživanju koje su radili, 61 odsto mladih nezaposleno što ih stavja u najugroženiju grupu, ali smatra da su i oni sami pasivni u traženju posla.\n"Čim naiđu na prva zatvorena vrata oni misle da će i sva ostala biti zatvorena. Uopšte nema upornosti i istrajnosti kod mladih ljudi. Apatija ima svoje rezultate i kad se sve to skupi, imamo ovako visoku nezaposlenost", kaže Veljković.\nAnketirani građani srpske, bošnjačke i albanske nacionalnosti ističu nemogućnost zaposlenja kao jedan od najvećih problema u Severnoj Mitrovici:\nMladi na Kosovu: Život s roditeljima jer nema posla\nNezaposlenih mnogo, ali neće sezonske poslove


Iran ponovo odbio Trampovu pomoć: Ne trebaju nam vaši respiratori - Sputnjik Srbija\n09:47 05 Jul 2020\nIran ponovo odbio Trampovu pomoć: Ne trebaju nam vaši respiratori\n18:50 19.04.2020 (osveženo 19:47 19.04.2020) Preuzmite kraći link\nIranu nisu potrebni respiratori, koje su SAD ponudile kao pomoć u borbi protiv virusa korona, rekao je ministar spoljnih poslova Irana Muhamad Džavad Zarif na Tviteru.\n„Iran će izvoziti respiratore za nekoliko meseci, predsedniče Tramp. Sve što treba da učinite je da prestanete da se mešate u poslove drugih naroda, a posebno mog naroda. I verujte mi, mi ne prihvatamo savete od bilo kog američkog političara“, napisao je Zarif.\nSredinom marta Zarif je na Tviteru objavio listu sa sredstvima koja su neophodna Iranu u borbi protiv virusa korona. Među njima su bili respiratori, milioni medicinskih maski, rukavice, testovi za virus koronu i sredstva za ličnu zaštitu.\nPredsednik SAD Donald Tramp je 18. aprila saopštio da su SAD spremne da pomognu Iranu i da isporuče respiratore, ukoliko Teheran pristane.\nU Iranu je virusom korona zaraženo 82.000 ljudi, a više od pet hiljada je umrlo.\nkorona, respiratori, Sad, iran


Telegroup BIH - Održana šesta TeleGroup Infosec konferencija o informacionoj bezbjednosti u Tesliću\nHomeMEDIJA CENTAROdržana šesta TeleGroup Infosec konferencija o informacionoj bezbjednosti u Tesliću\nBezbjednost informacija, jedan od ključnih faktora za zaštitu cjelokupne privrede svakog društva, konstantno je na meti cyber terorizma koji ne poznaje ni geografske ni državne granice\nAdekvatnom i pravovremenom primjenom najsavremenijih IT rješenja u cilju osiguranja informacione bezbjednosti uz usklađenu zakonsku regulativu, cyber terorizmu se može stati na kraj – poruka je ovogodišnje, šeste po redu, TeleGroup Infosec konferencije o informacionoj bezbjednosti, koja je održana u Tesliću u četvrtak, 24. novembra 2016.\nStanje povjerljivosti, cjelovitosti i dostupnosti podataka, svakodnevno je meta cyber terorizma, koji predstavlja sveprisutnu i svakim danom sve aktuelniju prijetnju. Neusklađena zakonska regulativa, dostupnost informacija, masovnost novih tehnologija i globalna povezanost samo su neki od faktora koji cyber terorizmu omogućavaju da postane jedan od najbrže rastućih oblika kriminala koji ne poznaje ni geografske, ni državne, odnosno zakonske granice.\nU fokusu ovogodišnje konferencije, kojoj je prisustvovalo više od 130 učesnika, bilo je stanje informacione bezbjednosti u Bosni i Hercegovini, Srbiji i Crnoj Gori u odnosu na nove evropske regulative u ovoj oblasti.\n„Kompanija TeleGroup, koja nudi najsavremenija tehnološka rješenja za zaštitu informacionih sistema i podataka, nastoji da najdirektnije radi na povećanju uticaja i podizanju svijesti šire javnosti i državnih institucija o značaju strateškog ulaganja u informacionu bezbjednost. Ono što prije svega moramo shvatiti jeste da je ključ zaštite informacija i očuvanja informacione bezbjednosti zapravo prevencija, a danas će biti predstavljena najsavremenija tehnološka rješenja za zaštitu informaciono – komunikacionih sistema”, rekao je Dalibor Ratković, regionalni direktor prodaje IKT prozvoda i rješenja.\nOvogodišnjoj konferenciji su prisustvovali i predstavnici najpoznatijih međunarodnih kompanija koje su lideri u oblasti IT bezbjednosti, mrežnog prometa, proizvodnji mrežne opreme i Cloud sigurnosti - Cisco Systems, Trend Micro, Gigamon, Entrust Datacard, Check Point Software Technologies Ltd.\n“Zaista mi je drago što smo u prilici da već šestu godinu zaredom govorimo o konstantno aktuelnoj temi informacione bezbjednosti. Zadatak konferencije „Infosec“, koja je prvenstveno edukativnog karaktera je da upozori region na to šta sve može da očekuje, kao i da pokaže mogućnosti u oblasti preventive i zaštite i infrastrukture i podataka. Trendovi su veoma promenjljivi, a naš zadatak je ne samo da radimo na rešavanju problema, već da organizujemo ovakvu konferenciju – da povežemo državne institucije, ali i vendore, i to najveća svetska imena od kojih su neki po prvi put u Bosni i Hercegovini“ izjavila je Diana Gligorijević, regionalni direktor marketinga i prodaje kompanije „TeleGroup“.\nSpecijalni gosti ovogodišnje konferencije bili su i predstavnici relevantnih regionalnih institucija - Ismet Mehanović, šef odsjeka za glavni registar i informatiku u okviru Agencije za zaštitu ličnih podataka u Bosni i Hercegovini, Sava Savić, pomoćnik ministra trgovine, turizma i telekomunikacija Republike Srbije I Kenan Duraković, generalni direktor za informatičku infrastrukturu u okviru Ministarstva za informaciono društvo i telekomunikacije Crne Gore.


Milovanović i Planet win 365 nastavili saradnju | TRKE.rs\nMilovanović i Planet win 365 nastavili saradnju\nPosle zimske pauze i odmora od prošle sezone, došle su na red i prolećne pripreme za sezonu 2015. kao i planovi vozača i njihovih sponzora za sezonu koja dolazi. Nemanja Milovanović produžio je saradnju sa brendom koji ga već godinama unazad prati u sportu u kojem učestvuje.\n„Moj brend Planet win 365 i ja smo sa malim zakašnjenjem potpisali ugovor o nastavku jedne lepe i uspešne saradnje i nadamo se pohod na nove uspehe i rezultate. Jako mi je drago što sam zaštitno lice ovog brenda, jednog od najvećih u igrama na sreću i što sam dobio njihovo puno poverenje da predstavim i njih i sebe u pravom svetlu.\nImali smo lepe planove za 2015. godinu međutim videćemo sta ćemo moći da vozimo od toga, jer nam budžet sve određuje. Akcenat smo želeli da stavimo na CEZ trke, međutim ove godine opet će prioritet biti naš domaći šampionat. Bili smo u pregovorima za kupovinu dva automobila veće klase, koji su bili vrhunski pripremljeni za CEZ šampionat, ali za dlaku smo ostali bez njih, jer su se oba auta prodala. Ipak sve u svemu ove godine bićemo prisutni na našim kružnim stazama, verovatno ćemo se pojaviti i na brdskim trkama, a nadam se i nekoj trci za CEZ šampionat. Takođe ćemo uskoro predstaviti i novi dizajn auta.“ – završava Nemanja Milovanović\nKubica: Svako iskustvo se racuna


Vesti online / Sport / Košarka / Majk Braun novi trener Lejkersa\nMajk Braun novi trener Lejkersa\nNBA ligaš Los Anđeles Lejkersi izabrali su Majka Brauna za novog trenera, prenose američki mediji.\nBraun će na klupi višestrukog šampiona naslediti legendarnog Fila Džeksona, koji je objavio povlačenje po okončanju ove sezone.\nOvaj stručnjak je bio trener Klivlend Kavalirsa, sa kojima je u sezoni 2006/07. igrao u velikom finalu NBA lige, gde je poražen od San Antonija.\nUprava Lejkersa, po navodima medija u SAD, sa Braunom je potpisala četvorogodišnji ugovor vredan 18,25 miliona dolara, a on će biti predstavljen u narednih nekoliko dana.\nMajk Braun je bez posla već godinu dana, kada se razišao sa Klivlendom.\nPored učešća u finalu prvenstva, Majk Braun je sa Kavalirsima još dva puta igrao u finalu Istočne konferencije, a ostvario je skor od 272 pobede i 138 poraza.


Sve je spremno da se Pfizerove vakcine transportuju širom svijeta | Info-ks.net\nU TONAMA LEDA Sve je spremno da se Pfizerove vakcine transportuju širom svijeta\n28.11.2020 u 16:52\nAmerička aviokompanija United Airlines počela je u petak sa pripremama za brzu distribuciju Pfizerove vakcine protiv koronavirusa tako što je organizovala čarter letove.\nKako navodi "Wall Street Journal", sve je spremno da vakcine "polete", te se samo čeka odobrenje regulatornih tijela da "daju zeleno svjetlo" vakcini. Kompanija Pfizer napravila je plan da se vakcina brzo preveze širom svijeta kada dobije odobrenje od Administracije za hranu i lijekove (FDA) u Sjedinjenim Američkim Državama, odnosno ukoliko ustanove u drugim zemljama daju "zeleno svetlo" za ovaj lijek.\nPored toga, Pfizerov plan uključuje skladišta sa hlađenjem na lokacijama gdje se vakcina "sastavlja", a to su centri u Kalamazuu (Michigen), Pursu (Belgija), Plezent Preri (Viskonsin) i Karlsrue (Njemačka). Također, očekuje se da vakcina bude izvezena sa 12 kargo letova i 100 teretnih vozila na dnevnom nivu.\nMeđutim, kako prenosi američki list, Pfizer je odbio da prokomentariše ulogu aviokompanije United airlains.\nAmerički list tvrdi da je kompanija tražila dozvolu da avioni na letovima ponesu više suhog leda nego što je to obično dozvoljeno, kako bi se održale ekstremno niske temperature za transport vakcine.\nFederalna uprava za avijaciju saopštila je da će dozvoliti kompaniji United airlines da nosi 6.800 tona leda po letu, što je pet puta više nego što je inače propisano. Nadležni, inače, zabranjuju toliku količinu leda zbog mogućeg curenja ugljen dioksida, kao i to što obično fali oprema za praćenje stanja supstance.\nPfizer je dizajnirao posebne kofere sa suhim ledom u kojima se na hladnom čuvaju vakcine, kako bi se izbjegli veći klimatizovani kontejneri koji se koriste pri transportu, što dodatno povećava fleksibilnost kada je riječ o brzom isporučivanju vakcine.\nPostoji plan i dinamika Kosovo neće imati problema sa transportom antikovid vakcina\nNABAVILI 500.000 DOZA Počela vakcinacija u Albaniji: Vakcinu protiv koronavirusa primio i premijer Rama\nMinistar zdravlja Zemaj: Obezbjedili smo 1,2 miliona vakcina protiv koronavirusa


Privredna komora FBiH partner konferencije o budućnosti šumarstva i drvoprerade – Biznis.ba\nNaslovnaBiHPrivredna komora FBiH partner konferencije o budućnosti šumarstva i drvoprerade\nPrivredna komora FBiH partner konferencije o budućnosti šumarstva i drvoprerade\nobjavljeno 30. mar 2019. u 09:02\nPrivredna komora Federacije BiH (PKFBiH) partner je četvrtog izdanja konferencije posvećene budućnosti šumarstva i drvne industriji koja će biti održana 4. i 5. aprila na Kupresu.\nTo je jedinstveni skup takve tematike u BiH koji organiziraju Hrvatski drvni klaster i ŠGD “Hercegbosanske šume” , a radi promocije veće konkurentnosti šumskih i drvnih sortimenata u BiH. Organizatori očekuju oko 200 učesnika, čiju strukturu čini niz državnih institucija, ali i privatnih sektorskih firmi, predstavnici akademskog i naučnoistraživačkog miljea iz Bosne i Hercegovine, susjednih zemalja i iz regije.\n– Radi se o važnom skupu za sektore šumarstva i drvne industrije, s obzirom na to da su to strateške grane privrede u BiH. U tom smislu su neophodna i značajnija ulaganja u drvnu industriju i obnovu šuma da bi ovi sektori bili još prosperitetniji – kazala je Feni sekretarka sektorskog Udruženja PKFBiH Šemsa Alimanović.\nOvogodišnji programski sadržaji će uključiti nezaobilazne teme poput “forest managementa”, ali i sve aktuelnije teme obrazovanja i cjeloživotnog učenja o šumarstvu. Predviđen je i pregled pozitivnih trendova u Bosni i Hercegovini, certificiranja sirovine, sudjelovanje na međunarodnim projektima i drugo.


Priština, Ustavni sud suspendovao Sporazum o formiranju ZSO\nPočetna / Priština, Ustavni sud suspendovao Sporazum o formiranju ZSO\n10. Novembra 2015. 22:03\nPRIŠTINA – Kosovski Ustavni sud suspendovao je danas Sporazum o formiranju Zajednice srpskih opština. Formiranje ZSO suspendovano je do konačne odluke tog suda, piše RTS.\nSud je na današnjoj sednici otvorio raspravu po zahtevu kosovske predsednice, da se ispita ustavotvornost elemenata za formiranje ZSO.\nOvde možete pogledati odluku kosovskog Ustavnog suda o Zajednici srpskih opština.\nKosovska predsednica Atifete Jahjaga je zbog otpora opozicije u kosovskoj skupštini i zahteva da se poništi sporazum iz Brisela sa Beogradom o formiranju ZSO, odlučila da zatraži tumačenje Ustavnog suda.\nUstavni sud je nakon današnje sednice doneo i objavio odluku o privremenim merama obustavljanja sprovođenja daljih pravnih radnji na osnovu opštih principa – ključnih elemenata ZSO na Kosovu.\nSuspenzija sporazuma o ZSO biće na snazi do početka januara sledeće godine, do kada će sud doneti odluku “za” ili “protiv” sporazuma o ZSO, navodi se u saopštenju Ustavnog suda.\nKosovski premijer Isa Mustafa izjavio je da će poštovati odluku Ustavnog suda, ma kakva ona bude bila.\nOcenu ustavnosti sporazuma o formiranju ZSO zatražila je kosovska predsednica Atifete Jahjaga, posle serije protesta kosovske opozicije, pre svih pokreta “Samoopredeljenje” i Alijanse za budućnost Kosova.\nKosovski Ustavni sud objasnio je da suspenzija sporazuma o formiranju Zajednice srpskih opština “ne prejudicira dalje odluke” koje će taj sud doneti.\nNa sajtu Ustavnog suda objavljen je sastav sudskog veća: Arte Rama Hajrizi (predsednica suda koja je potpisala akt o suspenziji), Bugarka Snežana Botušarova (sudija-izvestilac u slučaju ZSO), Ivan Čukalović, Amerikanac Robert Karolan, Altaj Suroi, Almir Rodrigez iz Portugalije i Bekim Sejdiju.\nOznakebriselski sporazum EU politika Priština region srbija Zajednica srpskih opština (ZSO)


Britanija namerava da pooštri uslove za doseljavanje\nRestrikcije će stupiti na snagu kad Britanija i zvanično istupi iz članstva EU\nVelika Britanija planira da pooštri uslove za doseljavanje iz zemalja Evropske unije, nakon što Brexit postane realnost.\nDanašnji Gardijan objavio je nacrt dokumenta britanskog Ministarstva unutrašnjih poslova u kome je sadržan plan za pooštravanje uslova za doseljavanje niže kvalifikovanih radnika iz EU.\nTakođe, predviđa se i pooštravanje uslova za dolazak članova porodica radnika koji već jesu u Britaniji.\nDokument ima 82 strane ali još nije zvanično usvojen već je u formi nacrta dostavljen višim vladinim zvaničnicima. U njemu se navodi da će restrikcije stupiti na snagu kad Britanija i zvanično istupi iz članstva EU.\nMnogi Britanci koji su na referendumu 2016. godine glasali za izlazak iz EU bili su motivisani upravo željom da se smanji priliv imigranata.


Nezaposlenost u EU i dalje alarmantna - Šljaka Karijera\nNezaposlenost u Evropskoj Uniji (EU28) je porasla za 0,1 procentni poen u januaru 2014. godine u odnosu na decembar prošle godine, Nezaposlenošću su najviše pogodjeni mladi građani EU do 25 godina, tako da je u ovoj kategoriji evropskog stanovništva čak 23,4% nezaposleno,\nNezaposlenost mladih je gorući problem u EU\nNajviše su pogođeni mladi u Grčkoj, gde ih he čak 59% nezaposleno, a potom mladi u Španiji 55%. Osim ove dve zemlje u nezaposlenosti mladih prednjači i Italija gde je 42% mladih nezaposleno, Najbolja situacija je u Nemačkoj, gde je svega 7,6% mladih nezaposleno.\nStručnjaci predvidjaju da će stopa nezaposlenosti u krizom pogođenim zemljama evrozone na kraju 2014. godine dostići rekordnih 12,3 odsto na nivou cele populacije, pri čemu će najteže biti pogođeni mladi.\nU Srbiji stopa nezaposlenosti iznosila je u decembru 28,9 odsto. Učešće mladih starosti do 30 godina u registrovanoj nezaposlenosti poslednjih godina kreće se oko 27 odsto, a krajem decembra prošle godine na evidenciji NSZ registrovano je oko 209.000.\nIzvor: OECD, Politika, NSZ